
ส่วนที่ 1
ข้อมูลพื้นฐานของสถานศึกษา

1.  ข้อมูลทั่วไป
	ชื่อสถานศึกษา		:	โรงเรียนบ้านนาทวี
ที่อยู่			:	เลขที่  4   หมู่  1   ถนน  ดำรงวิถี   ตำบล  นาทวี   
อำเภอ  นาทวี   จังหวัด  สงขลา   รหัสไปรษณีย์  90160
โทรศัพท์		:	074-371015
โทรสาร			:	074-371625
e-mail 			:	bannatawee15@hotmail.com
website		:	http://www.bannathawee.ac.th
เปิดสอน			:	ระดับชั้นอนุบาล 2 ถึงระดับประถมศึกษาปีที่ 6 

2.  ข้อมูลบุคลากรของสถานศึกษา
ชื่อผู้อำนวยการโรงเรียน  :  นายสมชัย  อ่อนแก้ว
โทรศัพท์  :  086-9628118
วุฒิการศึกษาสูงสุด  :  กศ.บ.	สาขาวิชา  :  สังคมศึกษา
ดำรงตำแหน่งที่โรงเรียนบ้านนาทวีนี้ตั้งแต่ วันที่ 4  เดือน ธันวาคม  พ.ศ. 2551  จนถึงปัจจุบัน เป็นเวลา 11 ปี 4 เดือน

1)  จำนวนครูและบุคลากรทางการศึกษา
	บุคลากร
	ผู้บริหาร
	ครูผู้สอน
	พนักงานราชการ
	ครูอัตราจ้าง
	เจ้าหน้าที่อื่น ๆ
	รวม

	จำนวน
	2
	67
	8
	-
	5
	82



2)  วุฒิการศึกษาสูงสุดของครูและบุคลากรทางการศึกษา
	วุฒิการศึกษา
	ต่ำกว่าปริญญาตรี
	ปริญญาตรี
	ปริญญาโท
	ปริญญาเอก
	รวม

	จำนวน
	3
	46
	33
	0
	82





3)  สาขาวิชาที่จบการศึกษาและภาระงานสอนต่อสัปดาห์

	สาขาวิชาที่จบการศึกษา
	จำนวน(คน)
	ภาระงานสอนเฉลี่ยของครู 1 คน
ในแต่ละสาขาวิชา(ช.ม./สัปดาห์)

	บริหารการศึกษา
	2
	30 ชั่วโมง/สัปดาห์

	ภาษาไทย
	6
	18 ชั่วโมง/สัปดาห์

	คณิตศาสตร์
	7
	18 ชั่วโมง/สัปดาห์

	วิทยาศาสตร์
	4
	18 ชั่วโมง/สัปดาห์

	ภาษาอังกฤษ
	7
	18 ชั่วโมง/สัปดาห์

	สังคมศึกษา
	3
	18 ชั่วโมง/สัปดาห์

	สุขศึกษาและพลศึกษา
	7
	18 ชั่วโมง/สัปดาห์

	การประถมศึกษา
	12
	18 ชั่วโมง/สัปดาห์

	เกษตรศาสตร์
	3
	18 ชั่วโมง/สัปดาห์

	คหกรรมศาสตร์
	3
	18 ชั่วโมง/สัปดาห์

	ศิลปศึกษา
	2
	18 ชั่วโมง/สัปดาห์

	นาฏศิลป์
	1
	18 ชั่วโมง/สัปดาห์

	บรรณารักษ์ 
	1
	18 ชั่วโมง/สัปดาห์

	วิทยาการคอมพิวเตอร์
	2
	18 ชั่วโมง/สัปดาห์

	การศึกษาปฐมวัย
	6
	18 ชั่วโมง/สัปดาห์

	การวัดผลทางการศึกษา
	2
	18 ชั่วโมง/สัปดาห์

	อื่น ๆ
	9
	18 ชั่วโมง/สัปดาห์

	รวม
	77
	



3.  ข้อมูลนักเรียน
1) จำนวนนักเรียนระดับชั้นปฐมวัยโรงเรียนบ้านนาทวี  ปีการศึกษา 2562  รวม 213 คน (ข้อมูล 10 มีนาคม 2563)
	[bookmark: _Hlk2862497]ชั้น
	ชาย
	หญิง
	รวม
	จำนวนห้องเรียน
	เฉลี่ยต่อห้อง

	อนุบาล 2
	33
	39
	72
	3
	1:24

	อนุบาล 3
	71
	70
	141
	4
	1:35

	รวมอนุบาล
	104
	109
	213
	7
	1:30



2) จำนวนนักเรียนโรงเรียนบ้านนาทวี  เปรียบเทียบปีการศึกษา 2560 – 2562
	ชั้น
	ปีการศึกษา 2560
	ปีการศึกษา 2561
	ปีการศึกษา 2562

	อนุบาล 2
	83
	71
	72

	อนุบาล 3
	131
	127
	141

	รวม
	214
	198
	213


4.  ผลการประเมินระดับสถานศึกษา (31  มีนาคม  2563)
	1)  ผลการประเมินพัฒนาการเด็กระดับปฐมวัย (จำนวนนักเรียนที่ผลการพัฒนาการระดับ 3 ขึ้นไป)
	ระดับชั้น
	จำนวนเด็ก
	ผลการประเมินพัฒนาการนักเรียนด้าน
	รวม
	ร้อยละ

	
	
	ร่างกาย
	อารมณ์ จิตใจ
	สังคม
	สติปัญญา
	
	

	อนุบาล 2
	71
	71
	66
	69
	49
	255
	89.79

	อนุบาล 3
	140
	138
	138
	137
	110
	523
	93.39

	รวม
	211
	209
	204
	206
	159
	778
	92.18

	ร้อยละ
	99.05
	96.68
	97.63
	75.36
	
	


	
2)  ตารางเปรียบเทียบผลพัฒนาการของเด็กระดับปฐมวัยระหว่างการศึกษา 2561 – 2562
	พัฒนาการ
	ปีการศึกษา 2561
	ปีการศึกษา 2562
	ร้อยละของผลต่าง

	
	จำนวนคน
	ร้อยละ
	จำนวนคน
	ร้อยละ
	

	ด้านร่างกาย
	192
	96.97
	209
	99.05
	2.08

	ด้านอารมณ์และจิตใจ
	187
	94.44
	204
	96.68
	2.24

	ด้านสังคม
	189
	95.45
	206
	97.63
	2.18

	ด้านสติปัญญา
	166
	83.84
	159
	75.36
	-8.48

	รวมเฉลี่ย
	184
	92.68
	195
	92.18
	-0.50






5.  ประวัติย่อของโรงเรียน
     โรงเรียนบ้านนาทวีตั้งขึ้นเมื่อวันที่ 25 สิงหาคม 2460 โดยรองอำมาตย์ขุนต่างตาราษฏร์  ชื่อ “โรงเรียนประจำกิ่งนาทวี” เปิดสอนตั้งแต่ชั้นประถมศึกษาปีที่ 1 - 3 มีนายด่อม อุไรเริงเป็นครูใหญ่คนแรก และดำรงตำแหน่งเป็นครูใหญ่จนถึง ปี พ.ศ. 2465
     ในปี พ.ศ. 2466 – 2468 นายชิต วิเชียรรัตน์ เป็นครูใหญ่
     ในปี พ.ศ. 2469 – 2471 นายพราก วันตเสน เป็นครูใหญ่
     ในปี พ.ศ. 2472 – 2473 นายพิณ หลักฉิม เป็นครูใหญ่ ได้เปลี่ยนชื่อโรงเรียนจากเดิมเป็น “โรงเรียนประชาบาลตำบลนาทวี” เปิดสอนตั้งแต่ชั้นประถมศึกษาปีที่ 1 - 4 และสร้างอาคารเรียนหลังใหม่ขนาด 9 × 20 เมตร โดยใช้งบประมาณแผ่นดิน
     ในปี พ.ศ. 2473 – 2476 นายแดง เฑียรกาญจน์ เป็นครูใหญ่
     ในปี พ.ศ. 2476 – 2479 นายลาภ จันทร์รักษ์เป็นครูใหญ่
     ในปี พ.ศ. 2479 – 2484 นายฉิ้น อุทัยรัตน์เป็นครูใหญ่
     ในปี พ.ศ. 2484 – 2485 นายวันย์ สุวรรณสะอาด เป็นครูใหญ่
     ในปี พ.ศ. 2486 – 2499 นายปลอด นิคมรัตน์ ได้จัดสร้างอาคารเรียนแบบกรมสามัญขนาด 4×96 เมตร จำนวน 6 ห้องเรียนด้วยงบประมาณแผ่นดิน 100,000 บาท
     ปี พ.ศ. 2499-2525 นายเจียร เสนะพันธุ์ เป็นครูใหญ่ได้สร้างอาคารเรียน หอประชุมโรงอาหาร ฯลฯ ด้วย
งบประมาณทางราชการและบริจาคจากประชาชนจำนวนมาก โรงเรียนมีความเจริญก้าวหน้าอย่างรวดเร็ว
ในปี พ.ศ. 2511 ได้ขยายชั้นเรียนเปิดสอนชั้นประถมศึกษาปีที่ 5 เป็นปีแรก
     ปี พ.ศ. 2526-2530 นายสุดจิต สิงห์หนู ดำรงตำแหน่งอาจารย์ใหญ่และได้รับแต่งตั้งเป็นผู้อำนวยการโรงเรียนใน พ.ศ. 2529
     ปี พ.ศ. 2531 - 2536 นายประเจียด สุภัทรประทีป ดำรงตำแหน่งผู้อำนวยการโรงเรียน
     ปี พ.ศ. 2536-2538 นายรุ่น จันทสุวรรณ ดำรงตำแหน่งผู้อำนวยการโรงเรียน ได้ปรับปรุงกิจการต่าง ๆ ของโรงเรียน
     ปี พ.ศ. 2539-2543 นายสมหมาย ขวัญทองยิ้ม ดำรงตำแหน่งผู้อำนวยการโรงเรียน เป็นผู้ริเริ่มโครงการออมทรัพย์นักเรียน โครงการผลิตน้ำดื่มสะอาด โดยจัดสร้างโรงผลิตน้ำดื่มชื่อว่า “ น้ำดื่มนาวี ” เปิดขายหุ้นแก่ผู้สนใจทั่วไปและผลิตน้ำดื่มสะอาดจำหน่ายตั้งแต่ปี 2542 ปรับปรุงกิจกรรมสหกรณ์ร้านค้าเป็นมินิมาร์ท สร้างอาคารร้านค้า 1 หลัง โรงอาหาร 1 หลังจากเงินบริจาค ได้รับการสนับสนุนจากการไฟฟ้าฝ่ายผลิตแห่งประเทศไทยจัดตั้งห้องเรียนสีเขียว 1 ห้อง
     ปี พ.ศ. 2543 - 2551 นายเพ็ญ เพ็ชรอินทอง ดำรงตำแหน่งผู้อำนวยการโรงเรียน ได้พัฒนาโรงเรียนจนก้าวหน้าอย่างรวดเร็ว
     วันที่ 8- 10 มกราคม 2545 โรงเรียนได้รับการประเมินภายนอกจากองค์กรมหาชนตามที่กำหนดในพระราชบัญญัติการศึกษาแห่งชาติ พ.ศ. 2542 ผลการประเมินผ่านทุกมาตรฐานและทุกตัวบ่งชี้
     วันที่ 11 มิถุนายน 2550 สำนักรับรองมาตรฐานและประเมินคุณภาพการศึกษา (องค์การมหาชน) สำนักงานรับรองมาตรฐานและประเมินคุณภาพการศึกษา ( องค์การมหาชน ) ได้ประกาศรับรองมาตรฐานทางการศึกษาครั้งที่สองระดับการศึกษาขั้นพื้นฐานด้านประถมวัย ระดับประถมศึกษา
     ปีการศึกษา 2551 ท่านพระครูโชติยาธิคุณเจ้าอาวาสวัดในวังได้บริจาคพระบรมรูปพระบาทสมเด็จพระจุลจอมเกล้าเจ้าอยู่หัว รัชกาลที่ 5 ขนาดเท่าพระองค์จริงและได้ทำพิธีเปิดพร้อมสมโภชในวันที่ 8 กรกฎาคม 2551 ณ บริเวณหน้าอาคารอนุบาลโรงเรียนบ้านนาทวี
     ปี พ.ศ. 2551 - ปัจจุบัน นายสมชัย อ่อนแก้ว ดำรงตำแหน่งผู้อำนวยการโรงเรียนบ้านนาทวี
     วันที่ 21-22 มกราคม 2552 โรงเรียนได้รับรางวัลโรงเรียนดีเด่นโครงการสร้างจิตสำนึกสำหรับเยาวชน ในสถานศึกษา ของกระทรวงพลังงาน
     วันที่ 21 กันยายน 2552 โรงเรียนได้รับการประเมินต้นแบบโรงเรียนในฝัน (โรงเรียนดีใกล้บ้าน)
     วันที่ 5 ตุลาคม 2552 โรงเรียนได้รับรางวัลโรงเรียนนิยมไทย จากกระทรวงพาณิชย์  กิจกรรมธนาคารขยะเงิน ขยะทอง ได้รับการคัดเลือกเป็นกิจกรรมดีเด่น ในงานวันครู อำเภอนาทวีประจำปี2553
     วันที่ 20 พฤษภาคม 2553 โรงเรียนได้รับการคัดเลือกจากกลุ่มบริหารงานบุคคล ของสำนักงานเขตพื้นที่การศึกษาประถมศึกษาสงขลา เขต 3 ให้เป็นโรงเรียน ที่ให้การสนับสนุนกิจกรรมของกลุ่มบริหารงานบุคคลอย่างดีเยี่ยม
     ปีการศึกษา 2553 โรงเรียนได้รับการคัดเลือกจากสำนักงานเขตพื้นที่การศึกษาประถมศึกษา สงขลา เขต 3 ให้เป็นโรงเรียนศูนย์อาเซี่ยนของสำนักงานเขตพื้นที่การศึกษาประถมศึกษาสงขลา เขต 3
     วันที่ 24 พฤศจิกายน 2553 โรงเรียนได้รับคัดเลือกให้เป็นโรงเรียนจิตอาสา ในการขับเคลื่อนจุดเน้น การพัฒนาคุณภาพผู้เรียนสู่การปฏิบัติของ สำนักงานเขตพื้นที่การศึกษาประถมศึกษาสงขลา เขต 3
     กิจกรรมธนาคารขยะเงิน ขยะทอง ของโรงเรียนบ้านนาทวี ได้รับการคัดเลือกจากคณะกรรมการจากสำนักงานทรัพยากรและสิ่งแวดล้อมจังหวัดสงขลา ให้เป็นโรงเรียนตัวแทนของจังหวัดสงขลา เข้าร่วมการประกวดธนาคารขยะรีไซเคิล ในระดับภาค ผลการประกวดปรากฏว่า ได้รับรางวัลเกียรติบัตรชนะเลิศจากการประกวดธนาคารขยะรีไซเคิล ในระดับภาค ในวันที่ 29 กันยายน 2554 และได้รับการคัดเลือกจากคณะกรรมการจากสำนักงานทรัพยากรและสิ่งแวดล้อมในระดับภูมิภาค ให้เป็นโรงเรียนตัวแทนของภาคใต้ ในระดับประถมศึกษา เข้าร่วมการประกวดกิจกรรมธนาคารขยะรีไซเคิ่ล ในระดับประเทศ ผลปรากฏว่าได้รับโล่รางวัลรองชนะเลิศอันดับ ๒ ระดับประเทศ และเข้ารับโล่รางวัล เมื่อวันที่ ๒๖ เมษายน ๒๕๕๕ ณ โรงแรมมิราเคิลแกรนด์โฮเทล กรุงเทพมหานคร
     วันที่ 11 พฤษภาคม 255 โรงเรียนบ้านนาทวี ได้บันทึกความร่วมมือโครงการ “ 1 ช่วย 9” กับสำนักงานรับรองมาตรฐานและประเมินคุณภาพการศึกษา (องค์การมหาชน) คัดเลือกให้โรงเรียนบ้านนทวีเป็นโรงเรียนแกนนำเข้าร่วมโครงการ เพื่อช่วยยกระดับคุณภาพการศึกษาในจำนวนโรงเรียน 75 โรงเรียนทั่วประเทศ
     วันที่ 28 พฤษภาคม 2555 โรงเรียนบ้านนาทวีได้รับโล่รางวัล “โรงเรียนพอเพียงระดับเขตพื้นที่” และเป็นสถานศึกษาแบบอย่างด้านการจัดกระบวนการเรียนการสอนและการบริหารจัดการ ตามหลักเศรษฐกิจพอเพียง “สถานศึกษาพอเพียง 2554 ” ของสำนักงานเขตพื้นที่การศึกษาประถมศึกษาสงขลา เขต 3 
     วันที่ 15 มิถุนายน 2555 โรงเรียนบ้านนาทวีได้รับการรับรองมาตรฐาน ให้เป็นโรงเรียนส่งเสริมสุขภาพระดับทอง จากกรมอนามัย กระทรวงสาธารณสุข
     วันที่ 3 กรกฎาคม 2555 โรงเรียนบ้านนาทวีได้รับการรับรองการประเมินคุณภาพภายนอกรอบสาม จากสำนักงานรับรองมาตรฐานและประเมินคุณภาพการศึกษา (องค์การมหาชน) ผลการประเมินทั้งระดับปฐมวัย และระดับการศึกษาขั้นพื้นฐาน ผ่านการรับรองอยู่ในระดับ ดี ทั้งสองระดับ
     วันที่ 13 กันยายน 2555 โรงเรียนบ้านนาทวีได้รับคัดเลือกให้เป็นโรงเรียนอนุบาลประจำเขตพื้นที่การศึกษาประถมศึกษาสงขลา เขต 3 เพื่อให้เป็นตันแบบและแหล่งเรียนรู้ด้านการพัฒนาการศึกษาปฐมวัยที่มีศักยภาพ ของสำนักงานเขตพื้นที่การศึกษาประถมศึกษาสงขลา เขต 3 สำนักงานคณะกรรมการการศึกษาขั้นพื้นฐาน
     วันที่ 25 กันยายน 2555 โรงเรียนได้รับเกียรติบัตรจากสำนักงานเขตพื้นที่การศึกษาประถมศึกษา สงขลา เขต 3 ที่ได้ให้ความร่วมมือ ช่วยเหลือ สนับสนุนและประสานงานระหว่างโรงเรียนกับกลุ่มสานงานระหว่างโรงเรียนกับกลุ่มนโยบายและแผนได้อย่างดีเยี่ยม
     วันที่ 19  ธันวาคม  2555  ได้รับการคัดเลือกให้เป็นสถานศึกษาแบบอย่างการจัดกิจกรรมการเรียนรู้และการบริหารจัดการตามหลักปรัชญาของเศรษฐกิจพอเพียง ประจำปี 2554“สถานศึกษาพอเพียง 2554”
ของกระทรวงศึกษาธิการ
     วันที่ 4 เมษายน  2557 ได้รับรางวัลพื้นที่ต้นแบบการจัดการขยะมูลฝอยชุมชน  ตามโครงการเมืองใสไร้มลพิษ  จากอธิบดีควบคุมมลพิษ  กระทรวงทรัพยากรธรรมชาติและสิ่งแวดล้อม
     วันที่ 4  กรกฎาคม  2557  ได้รับรางวัลชนะเลิศ ระดับประเทศ  (ระดับประถมศึกษา)  โครงการโรงเรียนปลอดขยะเฉลิมพระเกียรติ 58 พรรษาสมเด็จพระเทพฯ จากกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม
     วันที่ 29 กรกฎาคม 2557  ได้รับโล่รางวัลชมเชย ระดับประเทศ  โรงเรียนที่ส่งเสริมและพัฒนาการเรียนการสอนภาษาไทยประสบความสำเร็จ  โครงการรักษ์ภาษาไทย  เนื่องในวันภาษาไทยแห่งชาติ ปีการศึกษา 2557
     วันที่ 13 พฤศจิกายน 2557 ได้รับรางวัลโรงเรียนต้นแบบด้านการจัดการขยะมูลฝอยเหลือศูนย์  จากรัฐมนตรีว่าการกระทรวงทรัพยากรธรรมชาติและสิ่งแวดล้อม  กระทรวงทรัพยากรธรรมชาติและสิ่งแวดล้อม
     วันที่ 19 มีนาคม 2558 ได้รับโล่เกียรติคุณ สถานศึกษาที่มีผลงานดีเด่นเชิงประจักษ์ ประจำปี 2557  จากสำนักงานเขตพื้นที่การศึกษาประถมศึกษาสงขลา เขต 3  
     วันที่ 9 สิงหาคม 2558  ได้รับโล่รางวัลรองชนะเลิศอันดับ 1 การประกวดขับร้องเพลงประสานเสียง  “วันพรุ่งนี้และสามัคคีชุมนุม” จากสำนักงานเขตพื้นที่การศึกษาประถมศึกษาสงขลา เขต 3
     วันที่ 26 กันยายน 2558  ได้รับโล่รางวัลรองชนะเลิศอันดับ 2 สถานศึกษาที่จัดกิจกรรมสัมพันธ์
ชุมชนดีเด่น Best Practice ระดับเขตพื้นที่ ประจำปีงบประมาณ 2558 จากสำนักงานเขตพื้นที่การศึกษาประถมศึกษาสงขลา เขต 3
     วันที่ 1  สิงหาคม 2559  ได้รับเกียรติบัตร  จากการประกวด  Best  Practice  อาเซียนศึกษา  ประจำปี 2559 โครงการเตรียมความพร้อมสู่ประชาคมอาเซียน ระดับดี จากสำนักงานเขตพื้นที่การศึกษาประถมศึกษาสงขลา เขต 3
     วันที่ 2  สิงหาคม 2559  ได้รับเกียรติบัตร  รางวัลชนะเลิศ ระดับดีเยี่ยม  จากการประกวด Best  Practice  ประจำปีการศึกษา 2559  จากสำนักงานเขตพื้นที่การศึกษาประถมศึกษาสงขลา เขต 3   
               -  รางวัล Best Practice  ระดับเขตพื้นที่การศึกษาและจัดนิทรรศการร่วมแลกเปลี่ยนการบริหารจัดการขยะ โรงเรียนปลอดขยะ (OBEC ZERO WASTE SHOOL) ในระดับภูมิภาค โครงการการขับเคลื่อนนโยบายการจัดการขยะในสถานศึกษาสู่การปฏิบัติที่ยั่งยืน  ประเทศไทยไร้ขยะ “โรงเรียนปลอดขยะสัญจร 2560”
               -  รางวัลชนะเลิศ “The best of Primary of Thailand Manual Regional Robotic Games 2018”  ทีม A และ ““The best of Primary of Thailand Manual Regional Robotic Games 2018” ทีม B จากการแข่งขันหุ่นยนต์ Robot Ant @ South Games ณ ประเทศมาเลเซีย
     วันที่ 20-23 กรกฎาคม 2561 เข้าร่วมแข่งขันหุ่นยนต์ในนามตัวแทนประเทศไทย ณ เขตบริหารพิเศษฮ่องกงแห่งสาธารณรัฐประชาชนจีน  ผลการแข่งขันได้รับรางวัลชนะเลิศ  หุ่นยนต์ปลาปั่นพลังงานด้วยมือหุ่นยนต์ม้าวิ่งผลัด  รางวัลรองชนะเลิศอันดับ 1 หุ่นยนต์ม้าวิ่งเร็ว  และรางวัลรองชนะเลิศอันดับ 1 หุ่นยนต์ว่ายน้ำท่าฟรีสไตส์  
     วันที่ 9 กุมภาพันธ์ 2562 ได้รับรางวัลระดับประเทศ โรงเรียนคาร์บอนต่ำ (ลดการใช้พลังงานไฟฟ้าที่โรงเรียน) ระดับประถมศึกษา ประเภทจำนวนนักเรียน 1,500 คนขึ้นไป สามารถลดการใช้พลังงานไฟฟ้าร้อยละ 5 ขึ้นไป ประจำปี 2561 จากการไฟฟ้าฝ่ายผลิตแห่งประเทศไทย
     วันที่ 1 พฤษภาคม 2562  ได้รับรางวัล เป็นโรงเรียนที่มีนักเรียนมีผลการทดสอบทางการศึกษาระดับชาติขั้นพื้นฐาน (O-NET) ปีการศึกษา 2561 ชั้นประถมศึกษาปีที่ 6 กลุ่มสาระการเรียนรู้คณิตศาสตร์ ได้คะแนนเต็ม 100 คะแนน  จากกระทรวงศึกษาธิการ   
               จากการที่โรงเรียนได้จัดการศึกษาได้คุณภาพตามมาตรฐาน  ดำเนินงานครอบคลุมการบริหารงาน    ทั้ง  4 ฝ่ายงาน คือ งานบริหารวิชาการ งานบริหารทั่วไป งานบริหารบุคคล งานบริหารงบประมาณ ซึ่งทำให้การพัฒนาการคุณภาพศึกษาและการเรียนรู้อย่างเป็นระบบ  ส่งผลให้โรงเรียนเป็นที่ยอมรับ ได้รับรางวัลและมีชื่อเสียง  เป็นที่ประจักษ์  ส่งผลให้ผู้ปกครองมีความเชื่อมั่นในการจัดการศึกษา  ได้ส่งบุตรหลานเข้ามาเรียนเพิ่มขึ้นทุกปี

6.  เป้าประสงค์  วิสัยทัศน์  พันธกิจ  อัตลักษณ์และเอกลักษณ์ของโรงเรียน
เป้าประสงค์
1. สภาพแวดล้อมสะอาดสวยงาม ร่มรื่น  น่าอยู่ เป็นแหล่งเรียนรู้ของนักเรียนและชุมชน
2. ครูมีความรู้ ความสามารถในการพัฒนากระบวนการจัดการเรียนรู้ และพัฒนาตนเองสู่ความเป็นครูมืออาชีพ
3. ครูมีความตระหนัก รับผิดชอบในหน้าที่ ร่วมคิดร่วมทำ
4. น้อมนำปรัชญาของเศรษฐกิจพอเพียงมาบูรณาการการจัดการเรียนรู้  นักเรียนเรียนรู้อย่างมีความสุข เรียนจบหลักสูตรทุกคน
5. นักเรียนอนุบาลมีผลการประเมินพัฒนาการทั้ง 4 ด้านเหมาะสมตามวัย มีคุณลักษณะตามจุดเน้นของโรงเรียน คือยิ้มใส ไหว้สวย
6. นักเรียนมีผลสัมฤทธิ์ทางการเรียนสูงตามเป้าหมาย มีคุณลักษณะตามจุดเน้นของโรงเรียน คือจิตอาสา ประหยัด นิยมไทย และมีมารยาทเป็นที่ประทับใจแก่ผู้พบเห็น
7. นักเรียนมีทักษะในการสื่อสารภาษาอังกฤษ เรียนรู้วัฒนธรรมของกลุ่มประชาคมอาเซียนและสามารถใช้สื่อเทคโนโลยีเพื่อพัฒนาการเรียนรู้
8. นักเรียนมีสุขนิสัย  สุขภาพดี ตามมาตรฐานกระทรวงสาธารณสุข
9. โรงเรียนมีจุดเด่น สร้างความเป็นเลิศให้นักเรียน
10. ชุมชนมีส่วนร่วมในการจัดการศึกษา มีความศรัทธาต่อโรงเรียน

วิสัยทัศน์
โรงเรียนบ้านนาทวี  เป็นโรงเรียนชั้นดีของจังหวัดสงขลา

พันธกิจ
1. พัฒนาโรงเรียนให้น่าอยู่ เป็นแหล่งเรียนรู้ที่ทันสมัย
2. พัฒนาครูสู่มืออาชีพ นำนักเรียนสู่ประชาคมอาเซียน
3. พัฒนาคุณภาพผู้เรียนสู่มาตรฐานการศึกษาชาติ
4. สร้างเครือข่ายการเรียนรู้ทั้งภายในและภายนอกองค์กร

อัตลักษณ์โรงเรียน
จิตอาสา

เอกลักษณ์ของโรงเรียน
ความสะอาด


7.  ผลการประเมินคุณภาพมาตรฐานการศึกษา ระดับปฐมวัย  เพื่อการประกันคุณภาพภายในของสถานศึกษา   ปีการศึกษา 2561  (3 มาตรฐาน 14 ประเด็น)
	มาตรฐาน/ประเด็น
	ร้อยละ
	ระดับคุณภาพ

	มาตรฐานที่ 1  คุณภาพของเด็ก
	88.12
	ดีเลิศ

	ประเด็นที่ 1  มีพัฒนาการด้านร่างกาย แข็งแรง มีสุขนิสัยที่ดี และดูแลความปลอดภัยของตนเองได้
	89.49
	ดีเลิศ

	ประเด็นที่ 2  มีพัฒนาการด้านอารมณ์ จิตใจ ควบคุม และแสดงออกทางอารมณ์ได้
	90.96
	ยอดเยี่ยม

	ประเด็นที่  3  มีพัฒนาการด้านสังคม ช่วยเหลือตนเอง และเป็นสมาชิกที่ดีของสังคม
	92
	ยอดเยี่ยม

	ประเด็นที่ 4  มีพัฒนาการด้านสติปัญญา สื่อสารได้ มีทักษะการคิดพื้นฐาน และแสวงหาความรู้ได้
	80.04
	ดีเลิศ

	มาตรฐานที่ 2 กระบวนการบริหารและการจัดการ
	87.49
	ดีเลิศ

	ประเด็นที่ 1 มีหลักสูตรครอบคลุมพัฒนาการทั้ง 4  ด้าน  สอดคล้องกับบริบทของท้องถิ่น
	82.33
	ดีเลิศ

	ประเด็นที่ 2 จัดครูให้เพียงพอกับชั้นเรียน
	80
	ดีเลิศ

	ประเด็นที่ 3 ส่งเสริมให้ครูมีความเชี่ยวชาญด้านการจัดประสบการณ์
	94.66
	ยอดเยี่ยม

	ประเด็นที่  4  จัดสภาพแวดล้อมและสื่อเพื่อการเรียนรู้  อย่างปลอดภัย  และเพียงพอ
	90
	ยอดเยี่ยม

	ประเด็นที่ 5 ให้บริการสื่อเทคโนโลยีสารสนเทศและสื่อเพื่อการเรียนรู้เพื่อสนับสนุนการจัดประสบการณ์
	80
	ดีเลิศ

	ประเด็นที่ 6  มีระบบบริหารคุณภาพที่เปิดโอกาสให้ผู้เกี่ยวข้องทุกฝ่ายมีส่วนร่วม
	98
	ยอดเยี่ยม

	มาตรฐานที่ 3 การจัดประสบการณ์ที่เน้นเด็กเป็นสำคัญ
	84
	ดีเลิศ

	ประเด็นที่ 1  จัดประสบการณ์ที่ส่งเสริมให้เด็กมีพัฒนาการทุกด้านอย่างสมดุลเต็มศักยภาพ
	84
	ดีเลิศ

	ประเด็นที่ 2  สร้างโอกาสให้เด็กได้รับประสบการณ์ตรง  เล่นและปฏิบัติอย่างมีความสุข
	83.50
	ดีเลิศ

	ประเด็นที่ 3 จัดบรรยากาศที่เอื้อต่อการเรียนรู้ใช้สื่อและเทคโนโลยีที่เหมาะสมกับวัย
	83.50
	ดีเลิศ

	ประเด็นที่ 4 ประเมินพัฒนาการเด็กตามสภาพจริงและนำผลการประเมินพัฒนาการเด็กไปปรับปรุงการจัดประสบการณ์และพัฒนาการเด็ก
	85
	ดีเลิศ

	สรุปผลในภาพรวมทั้งสามมาตรฐาน
	86.53
	ดีเลิศ




ส่วนที่ 2
ผลการประเมินคุณภาพการศึกษาของสถานศึกษา

สรุปผลการประเมินตนเองโดยภาพรวม
จากผลการดำเนินงานโครงการและกิจกรรมต่าง ๆ ส่งผลให้สถานศึกษาจัดการพภาพการศึกษาประสบผลสำเร็จตามที่ตั้งเป้าหมายไว้ในแต่ละมาตรฐาน และผลจากการประเมินสรุปว่า ได้ระดับยอดเยี่ยม (ร้อยละ 90.63)  ทั้งนี้
มาตรฐานที่ 1  คุณภาพของเด็ก  อยู่ในระดับยอดเยี่ยม (ร้อยละ 97.43)
มาตรฐานที่ 2  กระบวนการบริหารและการจัดการ  อยู่ในระดับยอดเยี่ยม (ร้อยละ 90.20)
มาตรฐานที่ 3  การจัดประสบการณ์ที่เน้นเด็กเป็นสำคัญ  อยู่ในระดับดีเลิศ (ร้อยละ  84.24)

มาตรฐานที่ 1 คุณภาพของเด็ก
ระดับคุณภาพ  ยอดเยี่ยม  (ร้อยละ 97.43)
กระบวนการพัฒนา
	โรงเรียนบ้านนาทวีได้ดำเนินการจัดการศึกษาปฐมวัยโดยการร่วมกันกำหนดเป้าหมาย วิสัยทัศน์ และ พันธกิจของสถานศึกษาไว้อย่างชัดเจน  มีองค์ประกอบที่สำคัญเพื่อที่จะขับเคลื่อนการศึกษาระดับปฐมวัยให้มีความพร้อมในการจัดทำแผนงาน  โครงการ และกิจกรรมต่าง ๆ ที่ส่งเสริมพัฒนาการทางด้านร่างกาย  ด้านอารมณ์  จิตใจ  ด้านสังคม  ด้านสติปัญญา  เช่น  การจัดทำหลักสูตรการศึกษาปฐมวัย พ.ศ. 2560  การจัดทำแผนการจัดประสบการณ์ จัดให้มีโครงการพัฒนาโรงเรียนอนุบาลประจำเขตพื้นที่การศึกษา  กิจกรรมพัฒนาหลักสูตรสถานศึกษาปฐมวัยและการจัดประสบการณ์สู่ความเป็นเลิศ จัดให้มีโครงการส่งเสริมสุขภาพ  กิจกรรมอาหารกลางวัน กิจกรรมอาหารเสริม(นม)  กิจกรรมสุขภาพดีชีวีมีสุข กิจกรรมรักษ์สะอาด กิจกรรมกีฬาเครือข่ายอำเภอ  กิจกรรมการจัดประสบการณ์ประจำวัน  ซึ่งประกอบด้วย  กิจกรรมเคลื่อนไหวและจังหวะ  กิจกรรมสร้างสรรค์  กิจกรรมเสริมประสบการณ์  กิจกรรมเกมการศึกษาและกิจกรรมทัศนศึกษาแหล่งเรียนรู้  เป็นต้น
โรงเรียนบ้านนาทวีได้นำผลการประเมินคุณภายภายในที่ดำเนินการต่อเนื่องเป็นประจำทุกปี  มาดำเนินการวางแผนงาน  เพื่อพัฒนาและแก้ไขข้อควรปรับปรุงอยู่เสมอ  ทั้งนี้โดยการเน้นการมีส่วนร่วมของทุกฝ่าย ซึ่งโรงเรียนได้ดำเนินการ  ดังนี้ 
การส่งเสริมพัฒนาการทางด้านร่างกาย  เพื่อให้เด็กปฐมวัยมีร่างกายเจริญเติบโตตามวัย มีน้ำหนักส่วนสูงตามเกณฑ์มาตรฐาน  โดยการส่งเสริมจัดกิจกรรมดังนี้  กิจกรรมเคลื่อนไหวจังหวะ เปิดเพลงนันทนาการกิจกรรมกลางแจ้งร่วมกิจกรรมการแข่งขันกีฬาอำเภอ  นอกจากนี้นักเรียนได้รับประทานอาหารตามหลักคุณค่าทางโภชนาการได้ครบ 5 หมู่  มีกระบวนการพัฒนาเด็กที่หลากหลาย ส่งเสริมให้เด็กมีพัฒนาการด้านร่างกายแข็งแรง  มีสุขนิสัยที่ดี และดูแลความปลอดภัยเองได้  จัดให้เด็กมีการรับประทานอาหารที่สะอาด  ถูกสุขลักษณะ  ปริมาณเหมาะสมตามวัย  ให้เด็กได้ดื่มนมเป็นประจำทุกวันอย่างสม่ำเสมอ  มีการชั่งน้ำหนัก  วัดส่วนสูง  ภาคเรียนละ 2 ครั้ง  มีการจัดหาอุปกรณ์  ซ่อมแซม  เครื่องเล่นสนาม ปีละ 1 ครั้ง ให้มีความปลอดภัย และได้รับความร่วมมือจากเจ้าหน้าที่โรงพยาบาลสมเด็จพระบรมราชินีนาถอำเภอนาทวี ในการดูแลสุขภาพอนามัยของเด็กเป็นประจำทุกภาคเรียนและโรงเรียนสนับสนุนให้ครูจัดส่งเด็กเข้าร่วมการแข่งขันกีฬา  กรีฑา  อำเภอนาทวีเป็นประจำทุกปี
การส่งเสริมพัฒนาการทางด้านอารมณ์  จิตใจ  โรงเรียนจัดสภาพแวดล้อมทั้งภายในและภายนอกห้องเรียนที่ส่งเสริมให้เด็กเป็นคนร่าเริง  แจ่มใส  มีความสุข  แสดงออกทางอารมณ์และความรู้สึกที่ดีต่อตนเองและผู้อื่น  โดยการจัดมุมต่าง ๆ ภายในห้องเรียน  เช่น  มุมดนตรี  มุมหนังสือ  มุมบล็อก  มุมบทบาทสมมุติ  ซึ่งเมื่อถึงเวลากิจกรรมเสรี  เด็ก ๆ ในห้องเรียนได้เล่นอิสระตามมุมต่าง ๆ  บางคนจะเล่นเป็นกลุ่มกับเพื่อน ๆ  บางคนจะเล่นเป็นคู่หรือบางคนจะเล่นคนเดียว  ตลอดจนจัดป้ายนิเทศที่แสดงผลงานเด็กในห้อง  หน้าห้องเรียนให้เด็ก ๆ ได้ชื่นชมผลงานของตนเอง  สำหรับภายนอกห้องเรียน  โรงเรียนได้มีการจัดสนามเด็กเล่น อย่างเหมาะสมกับวัยซึ่งมีการปรับเปลี่ยน  ซ่อมแซมและเพิ่มเติมเครื่องเล่นเป็นประจำทุก ๆ ปี  มีการจัดบรรยากาศให้อบอุ่นปลอดภัย  เคารพกติกาการเล่นร่วมกัน  นอกจากนี้ในทุกเช้าก่อนเข้าห้องเรียนจะมีกิจกรรมการสัมผัสของครูประจำชั้นกับเด็กก่อนเข้าห้องเรียน  ที่ทำให้เด็ก ๆ รู้สึกอบอุ่นเมื่อมาอยู่ที่โรงเรียน  เช่น  การให้เด็ก ๆ เลือกการทักทายด้วยตนเองก่อนเข้าห้องเรียนว่าจะให้ครูกอดหรือแตะมือ  ซึ่งทำให้ครูและเด็ก ๆ มีความสัมพันธ์อันดีต่อกัน  มีการสร้างข้อตกลงร่วมกันเพื่อให้เด็กเกิดความอดทน  รอคอย  การควบคุมอารมณ์  ส่งเสริมให้เด็กเคารพสิทธิในการอยู่ร่วมกัน  ในทุกวันก่อนไปทำกิจกรรมต่าง ๆ เด็กจะเข้าแถวตามลำดับก่อนหลังทุกครั้งเปิดโอกาสให้เด็กได้แสดงออกทางอารมณ์  ความรู้สึกที่เหมาะสม  มีวินัย  ความรับผิดชอบ  เช่น  ปฏิบัติงานเสร็จทันตามเวลาที่กำหนด  มีความซื่อสัตย์สุจริต  เมื่อพบเจอสิ่งของ  จะนำมามอบให้คุณครู  มีน้ำใจช่วยเหลือแบ่งปันของเล่น  ของใช้  มีจิตอาสาซึ่งนักเรียนจะมาโรงเรียนตั้งแต่เช้า มาช่วยคุณครูเก็บกวาดขยะและเศษใบไม้บริเวณต่าง ๆ ของโรงเรียน  มีการจัดป้ายนิเทศให้ความรู้เรื่องราวต่าง ๆ ที่เด็กสามารถนำมาปฏิบัติในชีวิตประจำวันได้จริง
การส่งเสริมพัฒนาการทางด้านสังคม  โรงเรียนจัดโครงการและกิจกรรมต่าง ๆ ที่ส่งเสริมให้เด็กมีพัฒนาการด้านสังคม ช่วยเหลือตนเอง เป็นสมาชิกที่ดีของสังคม มีวินัยในตนเอง มีสัมมาคารวะกับผู้ใหญ่            มีมารยาทที่ดี ยิ้มไหว้ ทักทาย ช่วยเหลือตนเองในการปฏิบัติกิจวัตรประจำวัน สามารถรับประทานอาหารด้วยตนเอง มีมารยาทในการรับประทานอาหาร รู้จักรักษาความสะอาด ทั้งภายในและภายนอกห้องเรียน โดยจัดกิจกรรมแบ่งเขตรับผิดชอบรู้จักช่วยเหลือ แบ่งปันเพื่อนในห้องเรียน ทำงานร่วมกับเพื่อน ๆ ได้ โดยใช้กิจกรรมกลุ่ม ในการจัดประสบการณ์ การรู้จักเก็บของเล่น สิ่งของเครื่องใช้ของตนเองและส่วนรวม ปลูกฝังให้นักเรียนรู้จักประเพณี วัฒนธรรม รู้จักทดแทนคุณพ่อแม่ ครู โดยจัดกิจกรรมวันสำคัญของชาติ วันสำคัญทางพระพุทธศาสนา เช่น วันแม่ วันไหว้ครู วันเข้าพรรษา ส่งเสริมพัฒนาการด้านอารมณ์ จิตใจ ปลูกฝังให้เด็กมีความซื่อสัตย์ สุจริต มีความอดทน มั่นใจ กล้าพูด กล้าแสดงออก ยิ้มแย้มแจ่มใส มีการจัดกิจกรรมทางด้านศิลปะ ดนตรี ให้นักเรียนได้วาดภาพ ระบายสี เพื่อสร้างจินตนาการ มีอารมณ์แจ่มใส ได้ร่วมทำกิจกรรมอย่างสนุกสนาน มีปฏิสัมพันธ์ที่ดีกับเพื่อน ๆ ทั้งในและนอกห้องเรียน โดยครูได้จัดกิจกรรมจัดประสบการณ์ประจำชั้น ให้เด็กได้แสดงออกตามความสามารถของตนเอง จัดให้มีโครงการทัศนศึกษาเพื่อการเรียนรู้ เพื่อเปิดประสบการณ์ให้เด็กได้เรียนรู้จากแหล่งเรียนรู้ภายนอกภาคเรียนละ 1 ครั้ง  สำหรับปีการศึกษา 2562  โรงเรียนได้นำนักเรียนไปที่สวนสัตว์สงขลา นั่งรถรางชมวิวแหลม สมิหลา  ทัศนียภาพรอบเมืองสงขลา
การส่งเสริมพัฒนาการทางด้านสติปัญญา  โรงเรียนบ้านนาทวี จัดให้มีโครงการส่งเสริมความเป็นเลิศทางวิชาการ  กิจกรรมนาทวีวิชาการ ในระดับปฐมวัย มีการสร้างสรรค์ผลงานทางด้านศิลปะ โดยการปั้นดินน้ำมัน และการฉีก ตัด ปะ กระดาษ ส่งเสริมให้เด็กเสนอผลงานด้วยภาษาที่เหมาะสมตามวัย  นอกจากนี้ จัดให้มีกิจกรรมต่าง ๆ ที่ช่วยให้เด็กสนใจเรียนรู้ สิ่งรอบตัว ซักถามอย่างตั้งใจ และรักการเรียนรู้มีทักษะ การคิดพื้นฐาน และทักษะความคิดรวบยอดที่เกิดจากประสบการณ์เรียนรู้ ตามสาระที่ควรมีในหลักสูตรและส่งเสริมให้เด็กมีความคิดสร้างสรรค์และจินตนาการ โดยการจัดสภาพแวดล้อมภายในและภายนอกห้องเรียน เน้นการจัดป้ายนิเทศที่สอดคล้องกับหน่วยการเรียนรู้ จัดมุมประสบการณ์ และเปิดโอกาสให้เด็กมีส่วนร่วมในการนำเสนอความคิดและผลงาน จัดแหล่งเรียนรู้ให้เด็กได้สำรวจทดลอง เล่นบทบาทสมมุติ สร้างองค์ความรู้ด้วยตนเองจัดสื่อวัสดุอุปกรณ์ เครื่องเล่น เกมการศึกษา จัดให้มีสื่อประเภทบล็อกของจริง ของจำลอง จัดให้มีกิจกรรมบ้านนักวิทยาศาสตร์น้อย เพื่อให้เด็กมีทักษะกระบวนการทางวิทยาศาสตร์ และคณิตศาสตร์ โดยการสังเกต สงสัย ตั้งคำถาม คาดคะเนคำตอบ ออกแบบวิธีการหาความรู้ ลงมือทำ บันทึกการเรียนรู้ นำเสนอข้อมูลการเรียนรู้ได้เหมาะสมกับวัย และส่งเสริมเด็กให้มีทักษะกระบวนการทางคณิตศาสตร์ในการแสวงหาความรู้โดยการแก้ปัญหา การให้เหตุผล การสื่อสาร การสื่อความหมายทางคณิตศาสตร์ และการนำเสนอ การเชื่อมโยงความรู้ต่าง ๆ ทางคณิตศาสตร์มาเชื่อมโยงกันได้เหมาะสมกับวัย และเพื่อเป็นการเตรียมความพร้อมก่อนขึ้นเรียนในระดับชั้นประถมศึกษา

ผลที่เกิดจากการพัฒนา
	โรงเรียนบ้านนาทวี จัดการเรียนการสอนระดับปฐมวัย มีนักเรียนชั้นอนุบาลปีที่ 2 – 3 รวม 211 คน ผลการประเมินตนเองในภาพรวม อยู่ในระดับยอดเยี่ยม คิดเป็นร้อยละ 92.18  มีผลการดำเนินงานตามโครงการและกิจกรรมต่าง ๆ ส่งผลให้เด็กปฐมวัยโรงเรียนบ้านนาทวี มีพัฒนาการในด้านร่างกาย  ด้านอารมณ์ จิตใจ  ด้านสังคม และด้านสติปัญญา  ดังต่อไปนี้ 
	 การส่งเสริมพัฒนาการทางด้านร่างกาย  เด็กมีการเจริญเติบโต มีสุขภาพร่างกายสมบูรณ์ แข็งแรง มีพัฒนาการเจริญเติบโตตามวัยมีน้ำหนัก ส่วนสูงตามเกณฑ์มาตรฐาน ร้อยละ 99.05  เด็กได้รับประทานอาหารครบ 5 หมู่ ตามหลักโภชนาการ ที่ทางโรงเรียนจัดให้มีโครงการอาหารกลางวัน และดื่มนมทุกวัน มีพัฒนาการเคลื่อนไหวร่างกายได้อย่างคล่องแคล่ว ว่องไว ประสานสัมพันธ์กันดีระหว่างมือกับตากล้ามเนื้อมัดใหญ่ มีทักษะหยิบจับสิ่งของต่าง ๆ ได้ดี รักการออกกำลังกาย มีความสุขการเคลื่อนไหวตามจังหวะเพลงด้วยตนเอง สามารถดูแลรักษาความสะอาดส่วนต่าง ๆ ของร่างกาย การล้างมือ แปรงฟัน อาบน้ำ ช่วยเหลือตนเองในการปฏิบัติกิจวัตรประจำวันได้ดี ทำให้มีสุขนิสัยที่ดี สามารถช่วยเหลือตนเองในการแต่งกาย สามารถปฏิบัติตนตามข้อตกลงเกี่ยวกับการดูแลความปลอดภัยของตนเอง การเล่นเครื่องเล่นสนามให้ปลอดภัย เล่นอย่างถูกวิธี หลีกเลี่ยงสภาวะที่เสี่ยงต่อโรค สิ่งเสพติด และอันตรายต่าง ๆ ได้ดี ตลอดจนเฝ้าระวังภัยจากบุคคล สภาพแวดล้อม และสถานที่ที่เสี่ยงอันตราย
	การส่งเสริมพัฒนาการทางด้านอารมณ์ จิตใจ เด็กสามารถควบคุมและแสดงออกทางอารมณ์ได้ โรงเรียนบ้านนาทวี ได้จัดกิจกรรมที่ส่งเสริมให้เด็ก ๆ ได้สนุกสนาน มีความสุขในการเรียนรู้ ร่วมกิจกรรมทัศนศึกษา ซึ่งนักเรียนได้ไปศึกษาแหล่งเรียนรู้สถานที่ต่าง ๆ ในจังหวัดสงขลา ภาคเรียนละ 1 ครั้ง  เข้าร่วมกิจกรรมวันสำคัญ ต่าง ๆ เช่น วันไหว้ครู วันปีใหม่ วันเด็กแห่งชาติ วันลอยกระทง  กิจกรรมตลาดนัดเถ้าแก่น้อย  กิจกรรมวันคล้ายวันก่อตั้งโรงเรียน ที่ให้นักเรียนได้แสดงออกอย่างสร้างสรรค์  กิจกรรมการจัดประสบการณ์ประจำวัน ส่งผลให้เด็กปฐมวัย มีความสุขเมื่ออยู่ในโรงเรียน  มีพัฒนาการทางอารมณ์ จิตใจ ควบคุมและแสดงออกทางอารมณ์ได้เหมาะสมกับวัย ร้อยละ 96.68 
	การส่งเสริมพัฒนาการทางด้านด้านสังคม ช่วยเหลือตนเองและเป็นสมาชิกที่ดีของสังคม เด็กปฐมวัยโรงเรียนบ้านนาทวีทุกคนสามารถช่วยเหลือตนเอง ในการทำกิจวัตรประจำวันได้เป็นอย่างดี  มีวินัยในตนเอง สามารถปฏิบัติตามข้อตกลง สามารถเข้าแถวในตอนเช้าได้โดยที่ไม่ต้องมีครูคอยกำกับการเข้าแถว  รู้จักการประหยัด พอพียง มีส่วนร่วมในการดูแลรักษาสิ่งแวดล้อมทั้งในและนอกห้องเรียน มาโรงเรียนแต่เช้าช่วยคุณครูทำความสะอาดโรงเรียนทุกวัน  มีมารยาททางวัฒนธรรมไทย เช่น การไหว้ การทักทายคุณครูในตอนเช้าก่อนเข้ามาในโรงเรียน โดยการพูดจาสุภาพ  มีหางเสียง ทำความเคารพพ่อแม่ เด็กมีมารยาทในการพูด ฟัง แสดงความเคารพตามมารยาทวัฒนธรรมไทย เด็ก ๆ เข้าร่วมกิจกรรมขยะเงินขยะทอง  สามารถจัดการกับขยะได้อย่างถูกวิธี ส่งผลให้เด็กปฐมวัยโรงเรียนบ้านนาทวีร้อยละ 97.63  มีพัฒนาการด้านสังคม ช่วยเหลือตนเอง เป็นสมาชิกที่ดีของสังคมได้อย่างเหมาะสม และมีคุณลักษณะตามจุดเน้นของโรงเรียน คือ ยิ้มใส  ไหว้สวย 
	การส่งเสริมพัฒนาการทางด้านสติปัญญา สื่อสารได้ มีทักษะการคิดพื้นฐาน และแสวงหาความรู้ได้ เด็กปฐมวัยสนทนาโต้ตอบและเล่าเรื่องให้ผู้อื่นเข้าใจ ตั้งคำถามในสิ่งที่ตนเองสนใจหรือสงสัยและพยายามค้นหาคำตอบ อ่านนิทานและเล่าเรื่องที่ตนเองอ่านได้เหมาะสมกับวัย มีความสามารถในการคิดรวบยอด การคิดแก้ปัญหา และสามารถตัดสินใจเรื่องง่าย ๆ ได้ จากโครงการพัฒนาโรงเรียนอนุบาลประจำเขตพื้นที่การศึกษา กิจกรรมบ้านนักวิทยาศาสตร์น้อย กิจกรรมการจัดประสบการณ์ประจำวัน  ส่งผลให้ระดับปฐมวัย ร้อยละ 75.36  มีพัฒนาการด้านสติปัญญา สื่อสารได้ มีทักษะการคิดพื้นฐานและแสวงหาความรู้ได้อย่างเหมาะสม  
	จากการดำเนินงานตามแผนงาน โครงการและกิจกรรมต่าง ๆ ที่มุ่งเน้นการมีส่วนร่วมของทุกฝ่าย เช่น คณะผู้บริหาร คณะกรรมการสถานศึกษาขั้นพื้นฐาน คณะครู ผู้ปกครอง และเด็กปฐมวัย ส่งผลให้การจัดการศึกษาในระดับปฐมวัยมีคุณภาพตามเกณฑ์ที่โรงเรียนได้กำหนดไว้ 

ข้อมูลหลักฐาน เอกสารเชิงประจักษ์ ที่สนับสนุนผลการประเมินตนเอง
	1. หลักสูตรการศึกษาปฐมวัย พ.ศ. 2560 
	2. แผนการจัดประสบการณ์
	3. โครงการพัฒนาโรงเรียนอนุบาลประจำเขตพื้นที่การศึกษา
	     	- กิจกรรมพัฒนาหลักสูตรสถานศึกษาปฐมวัยและการจัดประสบการณ์สู่ความเป็นเลิศ
		- กิจกรรมประชุมผู้ปกครอง
	4. โครงการส่งเสริมสุขภาพ
    	- กิจกรรมอาหารกลางวัน
	- กิจกรรมอาหารเสริม(นม)
	- กิจกรรมสุขภาพดีชีวีมีสุข
	- กิจกรรมรักษ์สะอาด
	- กิจกรรมกีฬาเครือข่ายอำเภอ
	5. โครงการสิ่งแวดล้อมดี เฉลิมพระบารมี
- กิจกรรมข้าวหมดจาน น้ำหมดแก้ว
	6. โครงการส่งเสริมความเป็นเลิศทางวิชาการ
		- กิจกรรมนาทวีวิชาการ
	7. โครงการสัมพันธ์ชุมชน
	- กิจกรรมวันคล้ายวันก่อตั้งโรงเรียน
	8. โครงการส่งเสริมประชาธิปไตยและส่งเสริมความรักชาติ
	- กิจกรรมวันสำคัญ (วันไหว้ครู, วันปีใหม่, วันเด็ก, วันพ่อ, วันแม่, วันลอยกระทง)
	9. โครงการสถานศึกษาแบบอย่างการจัดกิจกรรมการเรียนรู้และการบริหารจัดการตามหลักปรัชญาเศรษฐกิจพอเพียง
	- กิจกรรมเงินทองของมีค่า (กิจกรรมตลาดนัดเถ้าแก่น้อย)
	- กิจกรรมขยะเงินขยะทอง
	10. กิจกรรมการจัดประสบการณ์ประจำวัน
		- กิจกรรมเคลื่อนไหวและจังหวะ
		- กิจกรรมสร้างสรรค์
		- กิจกรรมเสริมประสบการณ์
		- กิจกรรมเกมการศึกษา
	11. กิจกรรมทัศนศึกษาเพื่อการเรียนรู้



มาตรฐานที่ 2 กระบวนการบริหารและการจัดการ
ระดับคุณภาพ  ยอดเยี่ยม ( 90.20)
กระบวนการพัฒนา
การจัดการศึกษาปฐมวัยของโรงเรียนบ้านนาทวีได้มีการศึกษา วางแผน ประชุมคณะกรรมการ ในการร่วมกันกำหนดเป้าหมาย วิสัยทัศน์ และพันธกิจของสถานศึกษาไว้อย่างชัดเจน  มีองค์ประกอบที่สำคัญเพื่อที่จะขับเคลื่อนการศึกษาระดับปฐมวัย ได้แก่  การพัฒนาวิชาการที่เน้นพัฒนาการเด็กทั้ง 4 ด้าน ตามหลักสูตรสถานศึกษาปฐมวัย ได้มีการพัฒนาหลักสูตรการศึกษาปฐมวัยให้สอดคล้องกับหลักสูตรสถานศึกษาและบริบทของท้องถิ่น มีความยืดหยุ่น  ออกแบบการจัดประสบการณ์ที่ให้เด็กเรียนรู้ผ่านการเล่น  สนองต่อความต้องการของเด็กปกติและกลุ่มเฉพาะโดยพิจารณาจากวัยของเด็ก  ประสบการณ์ของเด็ก โดยเป็นหลักสูตรที่มุ่งพัฒนาเด็กทุกด้าน  ทั้งด้านร่างกาย  อารมณ์จิตใจ สังคม  และสติปัญญา  เพื่อให้เด็กมีความสุขในการเรียนรู้  โรงเรียนได้จัดให้มีครูอย่างเพียงพอและเหมาะสมกับภาระการเรียนการสอน ผ่านการอบรมการศึกษาปฐมวัยอย่างเพียงพอ มีการพัฒนาครูและบุคลากรให้มีศักยภาพ  สำหรับด้านระบบกลไก  การเสริมสร้างความตระหนักรับรู้  และความเข้าใจการจัดการศึกษาปฐมวัย  โดยให้ผู้มีส่วนร่วมทุกฝ่ายได้มีบทบาทในการมีส่วนร่วมการจัดการศึกษา  โดยให้มีการประสานความร่วมมือเพื่อร่วมกันพัฒนาผู้เรียนตามศักยภาพ
	โรงเรียนบ้านนาทวี  ได้ทำโครงการพัฒนาบุคลากรเพื่อให้เป็นครูมืออาชีพ สามารถพัฒนาผู้เรียนได้อย่างมีระบบ มีประสิทธิภาพ  ครูทุกคนได้จัดทำแผนการจัดประสบการณ์ ที่สอดคล้องกับหลักสูตรการศึกษาปฐมวัย โดยครอบคลุมพัฒนาการทั้ง 4 ด้าน อย่างสมดุลทุกด้าน  มีการบริหารจัดการชั้นเรียนที่ส่งเสริมให้เด็กมีพฤติกรรมที่เหมาะสม โดยเน้นความสัมพันธ์ระหว่างครูกับเด็ก ที่มีลักษณะเชิงบวกและเกื้อกูล มีการใช้สื่อและเทคโนโลยีที่หลากหลายที่เหมาะสมกับวัย มีการทำวิจัยและนำผลการวิจัยมาพัฒนาการจัดการเรียนรู้เพื่อแก้ปัญหาและพัฒนาเด็กอย่างน้อยปีละ 2 ครั้ง ครูใช้เครื่องมือวัดและประเมินพัฒนาการของเด็กตามสภาพจริง ด้วยวิธีการที่หลากหลาย
โรงเรียนบ้านนาทวี ได้จัดสิ่งอำนวยความสะดวกที่จำเป็นซึ่งเอื้อประโยชน์  และอำนวยความสะดวกต่อการพัฒนาเด็กทั้ง 4 ด้าน  ทั้งด้านร่างกาย  อารมณ์ จิตใจ  สังคม  และสติปัญญา มีความรู้ คุณธรรม จริยธรรม  และวัฒนธรรมในการดำรงชีวิต ซึ่งเป็นการจัดประสบการณ์การเรียนรู้ที่เน้นเด็กเป็นสำคัญ เพื่อสามารถอยู่กับผู้อื่นได้อย่างมีความสุข ภายใต้คำว่า เก่ง ดี มีสุข ประสบการณ์ในรูปแบบบูรณาการเรียนรู้ แบบเรียนผ่านเล่น จัดให้มีมุมประสบการณ์ที่หลากหลาย  มีสื่อการเรียนรู้ เช่น ของเล่น  นิทาน  สื่อธรรมชาติ  เครื่องเล่นที่เหมาะสม  ปลอดภัย  เพื่อให้เด็กได้ประสบการณ์ตรงเกิดการเรียนรู้และมีการพัฒนาทั้งทางด้านร่างกาย อารมณ์จิตใจ  สังคม และสติปัญญา ซึ่งสามารถยืดหยุ่นได้ ความเหมาะสมและสอดคล้องกับหลักสูตรปฐมวัย ทั้งในห้องเรียนและนอกห้องเรียน มีการใช้สื่อและเทคโนโลยีที่เหมาะสมกับวัย จัดประสบการณ์การเรียนรู้ที่ครอบคลุมพัฒนาการในทุก ๆด้านให้เหมาะสมกับวัย ดังนี้ ด้านร่างกาย พัฒนาการเคลื่อนไหวทางร่างกาย เด็กเคลื่อนไหวอย่างเหมาะสมตามจินตนาการเพื่อให้ร่างกายทุกส่วนทั้งกล้ามเนื้อมัดใหญ่มัดเล็กให้ทำงานอย่างมีประสิทธิภาพ ด้านอารมณ์ จิตใจ เด็กมีการพัฒนาการด้านอารมณ์ความรู้สึกได้อย่างเหมาะสม รู้จักยับยั้งชั่งใจ รู้จักการรอคอย กล้าแสดงออก ช่วยเหลือแบ่งปันมีความรับผิดชอบ ด้านสังคม เด็กช่วยเหลือตัวเองในการปฏิบัติกิจวัตรประจำวันได้ มีวินัยในตนเอง เล่นร่วมกับกับผู้อื่นได้ มีสัมมาคารวะต่อผู้ใหญ่ด้านสติปัญญา  มีความคิดรวบยอด รู้จักการแก้ปัญหา สื่อสารและมีทักษะความคิดพื้นฐานแสวงหาความรู้ได้อย่างเหมาะสมตามวัย 
โรงเรียนได้จัดให้มีโครงการเทคโนโลยีเพื่อการศึกษา  กิจกรรมพัฒนาเพื่อนครูด้วยสื่อ ICT กิจกรรมจัดหาอุปกรณ์เทคโนโลยี  และโครงการพัฒนาสื่อและเทคโนโลยี  กิจกรรมการใช้อินเทอร์เน็ต  กิจกรรมพัฒนาสื่อนวัตกรรม  เพื่อส่งเสริม สนับสนุนให้ครูได้ใช้บริการสื่อเทคโนโลยีและอุปกรณ์ต่าง ๆ  ในการจัดประสบการณ์และใช้ในการพัฒนาครูความรู้ความสามารถในการเลือกใช้สื่อให้เหมาะสมกับการจัดประสบการณ์เด็ก
นอกจากนี้โรงเรียนได้จัดทำโครงการพัฒนาคุณภาพการศึกษา โครงการพัฒนาแหล่งเรียนรู้ โครงการพัฒนาบุคลากร โครงการส่งเสริมความสุขด้วยทักษะชีวิต และโครงการโรงเรียนอนุบาลประจำเขตพื้นที่การศึกษา โดยมีกระบวนการและแนวทางการปฏิบัติงานด้านต่าง ๆ ให้ดีขึ้นเสมอ โดยจัดทำแผนการจัดประสบการณ์การเรียนรู้สอดคล้องกับความต้องการของเด็กและมีการประเมินผล การตรวจสอบคุณภาพภายใน มีการจัดทำรายงานการประเมินตนเองประจำปีและนำผลการประเมินไปปรับปรุงและพัฒนาคุณภาพสถานศึกษา โดยเน้นความมีส่วนร่วมกับทุกฝ่าย นอกจากนี้ยังจัดทำกิจกรรมต่าง ๆ เพื่อเชื่อมความสัมพันธ์อันดีระหว่างโรงเรียนและชุมชน โดยมีการนิเทศ กำกับ และติดตามการเรียนการสอนอย่างต่อเนื่อง

ผลที่เกิดจากการพัฒนา
จากการที่โรงเรียนบ้านนาทวีได้มีการกำหนดเป้าหมาย วิสัยทัศน์ และพันธกิจของสถานศึกษาไว้อย่างชัดเจน  มีองค์ประกอบที่สำคัญเพื่อที่จะขับเคลื่อนการศึกษาระดับปฐมวัย ที่เน้นคุณพัฒนาการเด็กรอบด้านตามหลักสูตรสถานศึกษาปฐมวัย โดยเป็นหลักสูตรที่มุ่งพัฒนาเด็กทุกด้าน  ทั้งด้านร่างกาย  อารมณ์จิตใจ สังคม  และสติปัญญา  เพื่อให้ผู้เรียนมีความสุขในการเรียนรู้  โรงเรียนได้จัดให้มีครูอย่างเพียงพอและเหมาะสมกับภาระการเรียนการสอน มีการพัฒนาครูและบุคลากรให้มีศักยภาพ  สำหรับด้านระบบกลไก  การเสริมสร้างความตระหนักรับรู้  และความเข้าใจการจัดการศึกษาปฐมวัย  โดยให้ผู้มีส่วนร่วมทุกฝ่ายได้มีบทบาทในการมีส่วนร่วมการจัดการศึกษา  โดยให้มีการประสานความร่วมมือเพื่อร่วมกันพัฒนาผู้เรียนตามศักยภาพ ส่งผลให้เด็กมีผลพัฒนาการนักเรียนทั้ง 4 ด้าน มีความพร้อมและสามารถที่จะเรียนรู้ในชั้นเรียนที่สูงขั้นต่อไป ส่งผลให้เด็กระดับปฐมวัยโรงเรียนบ้านนาทวี ร้อยละ 92.18  มีพัฒนาการที่พร้อมทั้ง 4 ด้าน มีการออกแบบการจัดประสบการณ์การเรียนรู้ที่เตรียมความพร้อมเป็นการเรียนรู้ที่ผ่านการเล่นและลงมือปฏิบัติด้วยตนเอง และกิจกรรมการทดลองทางวิทยาศาสตร์  ร้อยละ 92.18  แผนจัดประสบการณ์ของโรงเรียนบ้านนาทวี ตอบสนองความต้องการและความแตกต่างของนักเรียนและสอดคล้องกับวิถีชีวิตของครอบครัว ชุมชน และท้องถิ่น ร้อยละ 90
ครูผู้สอนปฐมวัยทุกคนจบการศึกษาระดับปริญญาตรีทางการศึกษาทุกคนได้รับการสนับสนุนให้ได้รับวุฒิทางการศึกษาตามเกณฑ์ที่ กคศ.กำหนด มีความรู้ความสามารถจัดประสบการณ์ โดยเชื่อมโยงจากหลักสูตรสถานศึกษาระดับปฐมวัย สู่กระบวนการจัดกิจกรรมประสบการณ์ สามารถนำความรู้มาประยุกต์ในการจัดประสบการณ์เชื่อมโยงความรู้ความเข้าใจสู่การจัดทำหน่วยการเรียนรู้ การจัดประสบการณ์ การจัดกิจกรรมประจำวันและการประเมินพัฒนาการเด็ก ที่ตรงตามเกณฑ์มาตรฐานที่กำหนดไว้ ครูได้รับการพัฒนาศักยภาพด้านการศึกษาปฐมวัยอย่างต่อเนื่อง ส่งผลให้ครูปฐมวัยทุกคนล้วนมีความรู้ความสามารถในการวิเคราะห์ และออกแบบหลักสูตรสถานศึกษา มีทักษะการจัดประสบการณ์และประเมินพัฒนาการเด็กเป็นรายบุคคล มีการปฏิสัมพันธ์ที่ดีกับเด็กและผู้ปกครอง แผนการจัดประสบการณ์ที่โรงเรียนจัดทำสอดคล้องกับมาตรฐานการศึกษาปฐมวัย ครูได้พัฒนาการสอนให้ทันต่อเหตุการณ์และการเปลี่ยนแปลงนักเรียนได้บรรลุการเรียนรู้ที่มีคุณภาพตามหลักสูตร 
โรงเรียนบ้านนาทวีมีสิ่งอำนวยความสะดวกที่จำเป็น  สิ่งเอื้อประโยชน์และอำนวยความสะดวกต่อการพัฒนาเด็ก ทั้งด้านร่างกาย อารมณ์ จิตใจ สังคมและสติปัญญา ได้แก่ สภาพแวดล้อม ทางกายภาพที่เอื้อต่อการเรียนอย่างมีคุณภาพ ห้องเรียนคุณภาพ มีแหล่งเรียนรู้ทั้งภายในและภายนอกที่เอื้อต่อการเรียนรู้  มีระบบเทคโนโลยี สารสนเทศ ที่สนับสนุนการบริหารจัดการเรียนรู้ เช่น มีห้องคอมพิวเตอร์ เพื่อให้เด็กศึกษาหาความรู้ทางโลกออนไลน์ มีอุปกรณ์ของเล่น ของใช้ เครื่องนอน เครื่องอำนวยความสะดวกต่าง ๆ ให้เพียงต่อกับเด็ก อย่างเหมาะสม สะอาด ปลอดภัย มีมุมหนังสือที่จำเป็นต่อพัฒนาการของเด็ก มีเครื่องเล่นสนาม เล่นทรายที่เหมาะสมปลอดภัย มีที่สำหรับเด็กแปรงฟัน ล้างมือ ทำความสะอาดร่างกาย ห้องน้ำ ห้องส้วม พร้อมอุปกรณ์ที่จำเป็น และเหมาะสมกับเด็ก มีสภาพแวดล้อมทั้งภายในและภายนอกห้องเรียนที่คำนึงถึงความปลอดภัยของเด็กส่งเสริมให้เกิดการเรียนรู้ทั้งแบบรายบุคคลและรายกลุ่ม มีมุมประสบการณ์และสื่อการเรียนรู้ที่หลากหลายที่ได้จากธรรมชาติหรือสื่อในชุมชน มีสื่อเทคโนโลยีที่ใช้สืบเสาะในการเรียนรู้ มีการจัดสิ่งอำนวยความสะดวก มุ่งเน้นให้เกิดการเรียนรู้ แบบเรียนปนเล่น และมีความสุขในการเรียน 
จากการดำเนินงานต่าง ๆ ของโรงเรียนที่สอดคล้องกับมาตรฐานการศึกษาปฐมวัยและอัตลักษณ์ที่กำหนด มีการจัดทำโครงการ  แผนงาน  การจัดประสบการณ์ที่สอดคล้องกับมาตรฐานตามหลักสูตรการศึกษาปฐมวัย มีการประเมินผล ตรวจสอบคุณภาพภายในสถานศึกษา ติดตามผลการดำเนินงาน และจัดทำรายงานการประเมินตนเองประจำปี มีการนำการประเมินไปปรับปรุงพัฒนาคุณภาพสถานศึกษา โดยทุกฝ่ายมีส่วนร่วม พร้อมทั้งรายงานผลการประเมินตนเองให้หน่วยงานต้นสังกัดอย่างต่อเนื่อง ส่งผลให้คุณภาพมาตรฐานด้านกระบวนการบริหารและการจัดการอยู่ในระดับยอดเยี่ยม

ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
	1. โครงการโรงเรียนอนุบาลประจำเขตพื้นที่การศึกษา
		- กิจกรรมพัฒนาหลักสูตรสถานศึกษาปฐมวัยและจัดประสบการณ์สู่ความเป็นเลิศ
		- กิจกรรมวิจัยในชั้นเรียน
		- กิจกรรมประกันคุณภาพภายในสถานศึกษา
		- กิจกรรมพัฒนาระบบการดูแลช่วยเหลือนักเรียน
		- กิจกรรมนิเทศการเรียนการสอน
		- กิจกรรมพัฒนาสื่อเทคโนโลยีสารสนเทศและแหล่งเรียนรู้
		- กิจกรรมการประชุมผู้ปกครอง
		- กิจกรรมบ้านนักวิทยาศาสตร์น้อย
2. โครงการสร้างขวัญแก่บุคลากร
- กิจกรรมช่วยเหลือซึ่งกันและกัน
3. โครงการพัฒนาบุคลากร
- กิจกรรมบันทึกการประชุม อบรม สัมมนา 
- กิจกรรมสัมมนาศึกษาดูงาน
- กิจกรรมอบรมบุคลากรครูโรงเรียนบ้านนาทวี
- กิจกรรมประชุมครูประจำเดือน
4. โครงการส่งเสริมสุขภาพ
	- กิจกรรมอาหารกลางวัน
	- กิจกรรมอาหารเสริม(นม)
	- กิจกรรมสุขภาพดีชีวีมีสุข
	- กิจกรรมรักษ์สะอาด
	- กิจกรรมกีฬาเครือข่ายอำเภอ
5. โครงการสิ่งแวดล้อมดี เฉลิมพระบารมี
- กิจกรรมข้าวหมดจาน น้ำหมดแก้ว
	6. กิจกรรมการจัดประสบการณ์ประจำวัน
		- กิจกรรมเคลื่อนไหวและจังหวะ
		- กิจกรรมสร้างสรรค์
		- กิจกรรมเสริมประสบการณ์
		- กิจกรรมเกมการศึกษา
7. โครงการเรียนฟรี 15 ปี อย่างมีคุณภาพ
8. โครงการสนามเด็กเล่นและเครื่องเล่น
9. โครงการโรงเรียนสวยด้วยมือเรา
10.โครงการพัฒนาคุณภาพการศึกษา
- กิจกรรมการนิเทศการเรียนรู้การสอน
- กิจกรรมพัฒนาการเรียนการสอน
11. โครงการเทคโนโลยีเพื่อการศึกษา
		- กิจกรรมพัฒนาเพื่อนครูด้วยสื่อ ICT
		- กิจกรรมจัดหาอุปกรณ์เทคโนโลยี
12. โครงการพัฒนาสื่อและเทคโนโลยี
- กิจกรรมการใช้อินเทอร์เน็ต
- กิจกรรมพัฒนาสื่อนวัตกรรม
	- กิจกรรมวิดีโอคอนเฟอร์เรนซ์
	13. โครงการทัศนศึกษาเพื่อการเรียนรู้

มาตรฐานที่ 3 การจัดประสบการณ์ที่เน้นเด็กเป็นสำคัญ
ระดับคุณภาพ ดีเลิศ (ร้อยละ  84.24)
กระบวนการพัฒนา
โรงเรียนบ้านนาทวีได้จัดการศึกษาปฐมวัย มุ่งเน้นความสำคัญของการพัฒนาการในทุก ๆ ด้าน  ทั้งทางด้านร่างกาย อารมณ์จิตใจ สังคมและสติปัญญา ที่เหมาะสมกับอายุ วุฒิภาวะ และระดับพัฒนาการ เพื่อให้ เด็ก ๆ ทุกคนได้รับการพัฒนาเต็มศักยภาพ โดยจัดประสบการณ์การเรียนรู้ในรูปแบบบูรณาการเต็มศักยภาพ โดยการจัดประสบการณ์การเรียนรู้ในรูปแบบบูรณาการเรียนปนเล่น เด็กได้ลงมือกระทำ เรียนรู้ผ่านประสาทสัมผัสทั้ง5 ส่งเสริมการเรียนรู้ทั้งในและนอกห้องเรียน ส่งเสริมการเรียนรู้ทั้งแบบรายบุคคลและรายกลุ่ม ฝึกการมีน้ำใจช่วยงานต่าง ๆ ของห้องเรียนและโรงเรียน จัดการเรียนการสอนแบบอบอุ่นกระตุ้นให้เด็กรักและชอบการมาโรงเรียน โดยจัดตกแต่งมุมส่งเสริมประสบการณ์ให้สดใสมีสื่อเพียงพอ ช่วยให้เด็กเรียนรู้อย่างสนุกและมีส่วนร่วมกับกิจกรรมต่าง ๆ ที่โรงเรียนจัดให้อย่างสม่ำเสมอ  โดยใช้สื่อและเทคโนโลยีที่หลากหลายเหมาะสมกับวัย      จัดประสบการณ์การเรียนรู้ที่ครอบคลุมพัฒนาการทุกด้านให้เหมาะสมกับวัย  ดังนี้ 
ด้านร่างกาย ส่งเสริมการพัฒนากล้ามเนื้อเล็ก กล้ามเนื้อใหญ่ ใช้กล้ามเนื้อส่วนต่าง ๆ อย่างคล่องแคล่ว โดยการจัดกิจกรรมให้เด็กเล่นอิสระ เล่นกลางแจ้ง เล่นเครื่องเล่นสนาม เพื่อให้กล้ามเนื้อมีความยืดหยุ่น แข็งแรง
ด้านอารมณ์ จิตใจ ปลูกฝังให้เด็กมีความเชื่อมั่น กล้าแสดงออก มีวินัย มีความซื่อสัตย์ มีมารยาทปฏิบัติตามหลักศาสนาที่ตนนับถือ
ด้านสังคม ปลูกฝังให้เด็กปฏิบัติกิจวัตรประจำวันได้ด้วยตนเอง เล่น และปฏิบัติกิจกรรมต่าง ๆ ร่วมกับเพื่อนได้
ด้านสติปัญญา ฝึกให้เด็กมีความสามารถในการคิด แก้ปัญหา รู้จักการฝึกคิดวิเคราะห์ มีทักษะการสื่อสาร มีพื้นฐานที่ดีในการแสวงหาความรู้ได้อย่างเหมาะสมกับวัย ฝึกให้เด็กปฏิบัติกิจกรรมสร้างสรรค์ให้มีความคิดริเริ่มโดยผ่านศิลปะ ดนตรี การเคลื่อนไหว
ส่งเสริมให้ห้องเรียนมีบรรยากาศ แจ่มใส กว้างขวาง มีสื่อการเรียนรู้ที่เอื้อต่อต่อการจัดประสบการณ์การเรียนการสอนมีมุมเสริมประสบการณ์การเรียนรู้ ครูจะเป็นผู้มีบทบาทสำคัญในการจัดการเรียนรู้ให้เด็กรู้จักแสวงหาความรู้ คิดเอง ปฏิบัติเองเรียนรู้ด้วยตนเอง แล้วนำผลมาวิเคราะห์ผู้เรียนเป็นรายบุคคล มีการวัดผลและประเมินผลด้วยวิธีการที่หลากหลายอย่างสม่ำเสมอต่อเนื่องตลอดปี เช่น การสังเกต การสัมภาษณ์  การสอบถาม การสำรวจ และวิเคราะห์ผลพัฒนาการของเด็ก โดยให้ผู้ปกครองมีส่วนร่วมเพื่อได้นำผลการประเมินไปพัฒนาศักยภาพของเด็ก และพัฒนาการจัดประสบการณ์การเรียนรู้ในชั้นเรียนเพื่อพัฒนาครูอย่างเพียงพอ และทั่วถึง มีการประเมินผลการตรวจสอบคุณภาพภายในสถานศึกษา ติดตามผลการดำเนินงาน     มีการนำผลการประเมินมาปรับปรุงพัฒนาโดยทุกฝ่ายมีส่วนร่วม พร้อมทั้งรายงานผลการประเมินตนเองให้หน่วยงานต้นสังกัดอย่างต่อเนื่อง

ผลที่เกิดจากการพัฒนา
จากการที่โรงเรียนบ้านนาทวีได้จัดการศึกษาปฐมวัย มุ่งเน้นความสำคัญของการพัฒนาการในทุก ๆ ด้านเพื่อให้เด็ก ๆ ทุกคนได้รับการพัฒนาเต็มศักยภาพ  ส่งผลให้เด็กมีพัฒนาการทั้งด้านร่างกาย อารมณ์ จิตใจ สังคม และสติปัญญา ได้ลงมือปฏิบัติกิจกรรมกิจวัตรประจำวันต่าง ๆ ได้ด้วยตนเอง ได้ฝึกการอยู่ร่วมกับผู้อื่น ฝึกการมีวินัย ความรับผิดชอบในการทำงานกิจกรรมสร้างสรรค์ เด็กได้รับการส่งเสริมกระบวนการทำงานเป็นกลุ่ม มีการช่วยเหลือแบ่งปันมีสื่อและแหล่งเรียนรู้ทั้งในห้องเรียนและนอกห้องเรียนอย่างเพียงพอกับจำนวนเด็ก ส่งเสริมกระบวนการคิด วิเคราะห์วางแผนการทำงานฝึกให้เด็กแก้ปัญหาต่าง ๆ ด้วยตนเอง เด็กสามารถอยู่ร่วมกับผู้อื่นและปรับตัวเข้ากับสถานการณ์ต่าง ๆ ได้เป็นอย่างดี ได้ฝึกการสนทนาโต้ตอบกันช่วยให้เด็กมีความกล้าคิดกล้าแสดงออก มีความเป็นผู้นำผู้ตามที่ดี มีมารยาทรู้จักไหว้ทำความเคารพทั้งพ่อแม่ ผู้ปกครอง ครู นอกจากนี้โรงเรียนบ้านนาทวี มีการจัดประสบการณ์การเรียนรู้ที่ส่งเสริมให้เด็กได้รับประสบการณ์ตรง ลงมือปฏิบัติกิจกรรมต่าง ๆ ได้ด้วยตนเองเด็กเกิดความเชื่อมั่นและกล้าแสดงออก มีน้ำใจช่วยงานของห้องเรียนและโรงเรียน เด็กได้ไปศึกษาแหล่งเรียนรู้ทั้งภายในและภายนอกห้องเรียน ช่วยให้เด็กเรียนรู้อย่างมีความสุข รู้จักการปรับตัวเข้ากับเพื่อน ๆ และกฎระเบียบของห้องเรียน เด็กสามารถเรียนและอยู่ร่วมกับผู้อื่นได้อย่างมีความสุข
ครูมีการวิเคราะห์หลักสูตร และดำเนินการจัดกิจกรรมการเรียนการสอนโดยเน้นให้ผู้เรียนมีพัฒนาการในทุกด้านอย่างสมดุล ครูมีการวางแผนจัดทำแผนการจัดประสบการณ์ที่สอดคล้องกับหลักสูตรการศึกษาปฐมวัยของสถานศึกษาโดยครอบคลุมเป้าหมายคุณภาพเด็ก เลือกใช้วิธีการจัดประสบการณ์สอน เทคนิคการจัดประสบการณ์ สื่อแหล่งเรียนรู้และมีการประเมินผลพัฒนาการ เพื่อให้เด็กได้รับการพัฒนาเต็มศักยภาพโดยคำนึงถึงความแตกต่างระหว่างบุคคล ครูสามารถแก้ปัญหาที่พบจากการสอนมาปรับปรุง ส่งเสริมให้เด็กเรียนรู้ส่งเสริมให้เด็กเรียนรู้ได้อย่างถูกวิธี ผู้ปกครองเข้าใจลูกของตนเองและร่วมมือกับโรงเรียนเพื่อส่งเสริมพัฒนาการเด็กได้อย่างมีประสิทธิภาพ ส่งผลให้ผู้ปกครองพึงพอใจในการจัดการเรียนการสอน
โรงเรียนมีบรรยากาศจัดห้องเรียนที่สะอาด ปลอดภัย และเอื้อต่อการส่งเสริมการเรียนรู้ของผู้เรียนอย่างเต็มศักยภาพและเต็มความสามารถ มีป้ายแสดงผลงาน มีการสร้างบรรยากาศโดยรอบ นำต้นไม้มาปลูกเพิ่มเติม จัดสวนหย่อม เพื่อให้ผู้เรียนได้เรียนรู้การดูแลรักษาธรรมชาติและสิ่งแวดล้อม ซึ่งได้รับความช่วยเหลือและร่วมมือจากผู้ปกครองในการมีส่วนร่วมในการจัดกิจกรรม และสร้างบรรยากาศห้องเรียนและสภาพแวดล้อมที่เอื้อต่อการเรียนรู้ ในห้องเรียนมีมุมเสริมประสบการณ์ที่หลากหลาย มีสื่อการเรียนรู้ที่เอื้อต่อการจัดประสบการณ์การเรียนการสอน ใช้สื่อและเทคโนโลยีเข้ามามีส่วนช่วยในการจัดกิจกรรมการเรียนรู้และกิจกรรมการเรียนการสอน  ใช้สื่อและเทคโนโลยีที่เหมาะสมกับวัย  ส่งเสริมให้เด็กได้ปฏิบัติจริง โดยการใช้เครื่องมือและวิธีการต่าง ๆ การจัดกิจกรรมต่าง ๆ ส่งผลให้เด็กได้รับการพัฒนาอย่างต่อเนื่อง และมีประสิทธิภาพเด็กสามารถอยู่ร่วมกับผู้อื่นได้อย่างมีความสุข
จากการดำเนินงาน โครงการ กิจกรรม อย่างหลากหลาย  ส่งผลให้เด็กเกิดการเรียนรู้จากประสบการณ์ตรง และพัฒนาให้เด็กมีลักษณะนิสัยที่ดี แสดงออกอย่างเหมาะสมและอยู่ร่วมกับผู้อื่นได้อย่างมีความสุข มีนิสัยรักการทำงาน  รักษาความปลอดภัยของตนเองและผู้อื่น รวมทั้งระมัดระวังอันตรายจากคนแปลกหน้า เด็กได้ปฏิบัติกิจวัตรประจำวันอย่างเหมาะสม รับประทานอาหาร พักผ่อนนอนหลับ ขับถ่าย ทำความสะอาดร่างกาย เล่น และทำงานร่วมกับผู้อื่น ปฏิบัติตามกฎกติกา ข้อตกลงของส่วนรวม เก็บของเข้าที่เมื่อเล่นหรือทำงานสำเร็จ และครูสามารถแก้ปัญหาที่พบจากการสอนมาปรับปรุง ส่งเสริมเด็กอย่างถูกวิธี ผู้ปกครองเข้าใจลูกของตนเองและร่วมมือกับโรงเรียนเพื่อส่งเสริมพัฒนาการเด็กได้อย่างมีประสิทธิภาพ ส่งผลให้การประเมินคุณภาพมาตรฐานที่ 3 อยู่ในระดับดีเลิศ

ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
1.  หลักสูตรปฐมวัย
2. แผนการจัดประสบการณ์
3. โครงการพัฒนาโรงเรียนอนุบาลประจำเขตพื้นที่การศึกษา
		- กิจกรรมระบบดูแลช่วยเหลือนักเรียน
		- กิจกรรมวินัยในชั้นเรียน
		- การประชุมผู้ปกครอง
		- กิจกรรมพัฒนาหลักสูตรสถานศึกษาปฐมวัยและจัดประสบการณ์เป็นเลิศ
		- กิจกรรมพัฒนาสื่อเทคโนโลยี สารสนเทศ และแหล่งเรียนรู้
		- กิจกรรมสุขภาพดีชีวีมีสุข
		- กิจกรรมพัฒนาเพื่อนครูด้วยสื่อ ICT
		- กิจกรรมบ้านนักวิทยาศาสตร์น้อย
	4. โครงการโรงเรียนสวยด้วยมือเรา
5. โครงการพัฒนาคุณภาพการศึกษา
		-กิจกรรมการนิเทศการเรียนการสอน
		-มุมประสบการณ์ในห้องเรียน
6. โครงการทัศนศึกษาเพื่อการเรียนรู้
7. โครงการพัฒนาแหล่งเรียนรู้
8. ผลงานเด็ก
9. ภาพถ่าย


ส่วนที่ 3
สรุปผล แนวทางการพัฒนา และความต้องการการช่วยเหลือ

ผลการประเมินตนเองของสถานศึกษาถือเป็นข้อมูลสารสนเทศสำคัญที่สถานศึกษาจะต้องนำไปวิเคราะห์ สังเคราะห์เพื่อสรุปนำไปสู่การเชื่อมโยงหรือสะท้อนภาพความสำเร็จกับแผนพัฒนาการจัดการศึกษาของสถานศึกษา (3-5 ปี) และนำไปใช้ในการวางแผนพัฒนาคุณภาพการศึกษาของสถานศึกษา  ดังนั้น จากผลการดำเนินงานของสถานศึกษา  สามารถสรุปผลการประเมินในภาพรวมของจุดเด่น  จุดควรพัฒนาของแต่ละมาตรฐาน พร้อมทั้งแนวทางการพัฒนาในอนาคตและความต้องการการช่วยเหลือได้ดังนี้

มาตรฐานที่ 1 คุณภาพของเด็ก

จุดเด่น
	ผู้บริหาร คณะครู ผู้ปกครอง เห็นถึงความสำคัญในการจัดการศึกษาปฐมวัย เพื่อส่งเสริมให้เด็กมีคุณลักษณะตามวัย  มีพัฒนาการครบทั้ง 4 ด้าน ด้านร่างกาย ด้านอารมณ์-จิตใจ ด้านสังคม และด้านสติปัญญา โดยการจัดทำหลักสูตรการศึกษาปฐมวัย เพื่อนำมาจัดทำแผนการจัดประสบการณ์ ส่งผลให้เด็กได้รับการพัฒนา เกิดการเรียนรู้อย่างเต็มศักยภาพ
	ครูมีความมุ่งมั่น  ตั้งใจ  โดยได้วางแผนการจัดกิจกรรมต่าง ๆ โดยจัดประสบการณ์การเรียนรู้และให้เด็กได้เข้าร่วมกิจกรรม  เพื่อเรียนรู้จากประสบการณ์ตรง  ประสบการณ์จริง  เช่น  นักเรียนชั้นอนุบาล 2-3 ร่วมกิจกรรมทัศนศึกษา ณ สวนสัตว์สงขลา  กิจกรรมการจัดประสบการณ์ประจำวัน ทั้ง 6 กิจกรรมหลัก  กิจกรรมคล้ายวันก่อตั้งโรงเรียน และกิจกรรมวันสำคัญต่าง ๆ เป็นต้น  เพื่อส่งผลให้เด็กมีพัฒนาการด้านอารมณ์  จิตใจที่เหมาะสมกับวัย  โดยได้รับความร่วมมือจากผู้ปกครองทำให้เด็กได้รับการพัฒนาอย่างเต็มศักยภาพ
เด็กปฐมวัยโรงเรียนบ้านนาทวี  มีมารยาทตามวัฒนธรรมไทยที่เห็นได้เด่นชัด  เช่น  การไหว้สวัสดีคุณครูในตอนเช้าระหว่างเดินแถวเข้าประตูโรงเรียน  ตลอดจนมีวินัยในตนเอง  มาโรงเรียนแต่เช้าทุกวัน  เข้าแถวเป็นระเบียบ  รับผิดชอบงานที่ได้รับมอบหมาย  มีจิตอาสา  ช่วยคุณครูทำความสะอาดบริเวณต่าง ๆ ในโรงเรียน

จุดที่ควรพัฒนา
	1. ครูหมั่นศึกษาหาความรู้เพิ่มเติมโดยการเข้าร่วมการอบรมในกิจกรรมต่าง ๆ ที่แปลกใหม่ ทันสมัย เพื่อนำมาใช้  บูรณาการจัดประสบการณ์ เพื่อให้เด็กได้รับความรู้ที่ก้าวทันเทคโนโลยีและเรื่องราวใหม่ ๆ อยู่เสมออย่างต่อเนื่อง 
2. การจัดสภาพแวดล้อมที่ส่งเสริมพัฒนาการทั้ง 4 ด้าน ทั้งในระดับห้องเรียน และนอกห้องเรียนให้มากขึ้น
3. การจัดกิจกรรมที่หลากหลาย ที่ส่งเสริมพัฒนาทักษะ การคิดพื้นฐาน ความคิดรวบยอด คิดสร้างสรรค์ และจินตนาการของเด็กที่เหมาะสมกับวัยให้มากขึ้น
4. ประสานและให้ความรู้ผู้ปกครองเกี่ยวกับภาวะโภชนาการเพื่อให้ควบคู่กับการส่งเสริมภาวะโภชนาการของนักเรียนที่โรงเรียน
[bookmark: _Hlk36480877]5. จัดประสบการณ์การเรียนรู้ที่เน้นทักษะกระบวนการคิดอย่างต่อเนื่องเพื่อให้เด็กเกิดความคิดรวบยอด  การคิดตัดสินใจหรือคิดแก้ปัญหาในเรื่องที่ง่าย ๆ ด้วยตนเอง



แผนพัฒนาคุณภาพเพื่อยกระดับให้สูงขึ้น
	1. ครูศึกษาหาความรู้เพิ่มเติมโดยการเข้าร่วมการอบรมในกิจกรรมต่าง ๆ ที่แปลกใหม่ ทันสมัย เพื่อนำมาใช้บูรณาการจัดประสบการณ์ เพื่อให้เด็กได้รับความรู้ที่ก้าวทันเทคโนโลยีและเรื่องราวใหม่ ๆ อยู่เสมออย่างต่อเนื่อง
	2. ครูศึกษาวิเคราะห์หลักสูตรและนำมาสู่การจัดทำแผนการจัดประสบการณ์ที่หลากหลายเพิ่มเติมอยู่เสมอเพื่อส่งเสริมให้เด็กมีพัฒนาการครบทั้ง 4 ด้าน ทั้งด้านร่างกาย ด้านอารมณ์จิตใจ ด้านสังคมและด้านสติปัญญา มีคุณลักษณะที่พึงประสงค์ตามวัย ส่งผลให้เด็กได้ร่วมกิจกรรมการเรียนรู้ที่มีคุณภาพอย่างเต็มศักยภาพ
	3. ครูจัดประสบการณ์การเรียนรู้ที่เน้นทักษะกระบวนการคิดอย่างต่อเนื่องเพื่อให้เด็กเกิดความคิดรวบยอด การคิดตัดสินใจหรือคิดแก้ปัญหาในเรื่องที่ง่าย ๆ ด้วยตนเอง
4. ครูประสานและให้ความรู้ผู้ปกครองเกี่ยวกับภาวะโภชนาการเพื่อให้ควบคู่กับการส่งเสริมภาวะโภชนาการของนักเรียนที่โรงเรียน

มาตรฐานที่  2  กระบวนการบริหารและการจัดการ

จุดเด่น
โรงเรียนมีหลักสูตรครอบคลุมพัฒนาการทั้ง 4 ด้าน  สอดคล้องกับบริบทท้องถิ่น  มีหลักสูตรการศึกษาปฐมวัยที่นำสู่การปฏิบัติได้อย่างมีประสิทธิภาพ  เด็กได้เรียนรู้จากการเล่นและปฏิบัติกิจกรรม  มีโครงการส่งเสริมพัฒนาการที่เด่นชัด และมีกระบวนการประเมินผลเด็กด้วยวิธีการที่หลากหลาย
โรงเรียนบ้านนาทวีจัดสภาพแวดล้อมได้อย่างเหมาะสมเพียงพอที่จะส่งเสริมพัฒนาการของเด็ก  เพื่อให้เด็กมีร่างกายเติบโตตามวัย  มีน้ำหนักส่วนสูงตามเกณฑ์  มีทักษะการเคลื่อนไหวตามวัย  สามารถดูแลสุขภาพและหลีกเลี่ยงต่อสภาวะที่เสี่ยงต่ออุบัติเหตุและสิ่งเสพติด  มีคุณธรรม  จริยธรรม  ค่านิยมที่พึงประสงค์  มีจิตสำนึกในการอนุรักษ์และพัฒนาสิ่งแวดล้อม  ทำงานร่วมกับผู้อื่นได้อย่างมีความสุข  มีอารมณ์แจ่มใส  ร่าเริง  สนุกสนาน  ร่วมกิจกรรมอยู่ในสังคมได้อย่างมีความสุข   มีสติปัญญา  เรียนรู้ได้ตามกิจกรรมประจำวันอย่างดี
ครูทุกคนบริหารจัดการชั้นเรียนที่สร้างวินัยเชิงบวกใช้สื่อและเทคโนโลยีที่เหมาะสม  สอดคล้องกับพัฒนาการของเด็ก  ผู้บริหาร คณะครู  มีความมุ่งมั่น  ทุ่มเทในการจัดการศึกษาปฐมวัย  เพื่อพัฒนาสู่มาตรฐาน  โดยมีการกำหนดแนวทางไว้ในแผนปฏิบัติงานประจำปี  มีการดำเนินงานตามโครงการ / กิจกรรม  เช่น  โครงการพัฒนาบุคลากร  โครงการพัฒนาหลักสูตร  โครงการพัฒนาแหล่งเรียนรู้  โครงการเทคโนโลยีเพื่อการศึกษา  โครงการสัมพันธ์ชุมชน  ผลการดำเนินงานบรรลุตามวัตถุประสงค์ของโครงการ / กิจกรรม

จุดควรพัฒนา
1. ควรนำภูมิปัญญาท้องถิ่นให้เข้ามามีส่วนร่วมในการจัดกิจกรรมให้เด็กได้เรียนรู้เพิ่มขึ้น
2. ควรเปิดโอกาสให้ผู้ปกครองได้มีส่วนร่วมในการเสนอความคิดเห็นในการจัดการศึกษาและสร้างเครือข่ายความร่วมมือภายนอกที่หลากหลาย เพื่อให้โรงเรียนมีความเข้มแข็งมีส่วนร่วมรับผิดชอบต่อผลการจัดการศึกษาและการขับเคลื่อนคุณภาพการจัดการศึกษา
	3. กำหนดแผนการพัฒนาครูอย่างชัดเจน
	4. ส่งเสริมให้บุคลากรมีความก้าวหน้าในวิชาชีพมากขึ้น



แผนพัฒนาคุณภาพเพื่อยกระดับให้สูงขึ้น
โรงเรียนควรจัดทำแผนการจัดประสบการณ์เด็กที่เน้นด้านการคิดรวบยอด การแก้ปัญหาที่เกิดจากการทำกิจกรรม และการทำกิจกรรมเสริมสติปัญญา ให้เหมาะสมตามวัย ปลูกฝังเรื่องสุขนิสัยที่ดี เช่น การล้างมือ ก่อนรับประทานอาหาร ล้างมือก่อนออกจากห้องน้ำ ห้องส้วมและเลือกการรับประทานอาหารที่มีประโยชน์ให้เป็นนิสัย  รับประทานอาหารให้หมดจาน การยืนตรงเมื่อได้ยินเพลงชาติไทย และการใช้คำพูดที่สุภาพ  ค่ะ ครับ ขอบคุณ ขอโทษ การใช้วาจาที่สุภาพเหมาะสมกับวัย เพื่อให้การดำเนินการพัฒนาคุณภาพเด็กมีมาตรฐานและต่อเนื่อง  ควรนำภูมิปัญญาท้องถิ่นให้เข้ามามีส่วนร่วมในการจัดกิจกรรมให้นักเรียนได้เรียนรู้  ควรเปิดโอกาสให้ผู้ปกครองได้มีส่วนร่วมในการเสนอความคิดเห็นในการจัดการศึกษาและสร้างเครือข่ายความร่วมมือภายนอกที่หลากหลายเพิ่มมากขึ้น เพื่อให้โรงเรียนมีความเข้มแข็งมีส่วนร่วมรับผิดชอบต่อผลการจัดการศึกษาและการขับเคลื่อนคุณภาพการจัดการศึกษาของโรงเรียน

มาตรฐานที่  3  การจัดประสบการณ์ที่เน้นเด็กเป็นสำคัญ

จุดเด่น
	โรงเรียนบ้านนาทวี มีการจัดประสบการณ์การเรียนรู้ที่ส่งเสริมให้เด็กได้รับประสบการณ์ตรง ลงมือปฏิบัติกิจกรรมต่าง ๆ ได้ด้วยตนเองเด็กเกิดความเชื่อมั่นและกล้าแสดงออก มีน้ำใจช่วยงานของห้องเรียนและโรงเรียน เด็กได้ไปศึกษาแหล่งเรียนรู้ทั้งภายในและภายนอกห้องเรียน ช่วยให้เด็กเรียนรู้อย่างมีความสุข รู้จักการปรับตัวเข้ากับเพื่อน ๆ และกฎระเบียบของห้องเรียน เด็กสามารถเรียนและอยู่ร่วมกับผู้อื่นได้อย่างมีความสุข
	ครูมีการวิเคราะห์หลักสูตร และดำเนินการจัดกิจกรรมการเรียนการสอนโดยเน้นให้ผู้เรียนมีพัฒนาการในทุกด้านอย่างสมดุล และเต็มศักยภาพโดยการสร้างบรรยากาศจัดห้องเรียนที่สะอาด ปลอดภัย และเอื้อต่อการส่งเสริมการเรียนรู้ของผู้เรียนอย่างเต็มศักยภาพและเต็มความสามารถ มีป้ายแสดงผลงาน มีการสร้างบรรยากาศโดยรอบ นำต้นไม้มาปลูกเพิ่มเติม จัดสวนหย่อม เพื่อให้ผู้เรียนได้เรียนรู้การดูแลรักษาธรรมชาติและสิ่งแวดล้อม นอกเหนือจากการจัดกิจกรรมการเรียนการสอนที่โรงเรียนแล้วยังได้รับความช่วยเหลือและร่วมมือจากผู้ปกครองในการมีส่วนร่วมในการจัดกิจกรรม และสร้างบรรยากาศที่เอื้อต่อการเรียนรู้ที่บ้านของนักเรียนทุกคน การจัดกิจกรรมต่าง ๆ ส่งผลให้เด็กได้รับการพัฒนาอย่างต่อเนื่อง และมีประสิทธิภาพเด็กสามารถอยู่ร่วมกับผู้อื่นได้อย่างมีความสุข
ครูจัดทำแผนการจัดประสบการณ์ที่สอดคล้องกับหลักสูตรการศึกษาปฐมวัยของสถานศึกษา  โดยครอบคลุมพัฒนาการทั้ง 4 ด้าน และเลือกใช้วิธีการจัดประสบการณ์สอนโดยใช้เทคนิคการจัดประสบการณ์  สื่อ  แหล่งการเรียนรู้และมีการประเมินผลพัฒนาการ เพื่อให้เด็กได้รับการพัฒนาอย่างเต็มศักยภาพ  โดยคำนึงถึงความแตกต่างระหว่างบุคคล  ผู้ปกครองพึงพอใจในการจัดการเรียนการสอนของโรงเรียน

จุดควรพัฒนา
[bookmark: _Hlk36548712]	1.  ครูควรสร้างโอกาสให้เด็กได้รับประสบการณ์ตรง  เล่น  การปฏิบัติอย่างมีความสุข  ครูควรจัดประสบการณ์ที่เชื่อมโยงกับประสบการณ์เดิม  ให้เด็กเลือกทำกิจกรรมอย่างอิสระ ตามความต้องการและความสนใจ  ความสามารถตอบสนองวิธีการเรียนรู้ของเด็กเป็นรายบุคคล
	2.  ครูควรจัดให้มีการประเมินพัฒนาการด้วยเครื่องมือและวิธีการที่หลากหลายไม่ใช้แบบทดสอบ  วิเคราะห์ผล  การประเมินพัฒนาการเด็ก  โดยเน้นการมีส่วนร่วมของผู้ปกครองให้มากขึ้น
	3.  ครูควรศึกษาวิธีการจัดการเรียนการสอนแบบใช้เทคโนโลยีใหม่ ๆ เพื่อนำมาประยุกต์ใช้ในการจัดการเรียนการสอนและผลิตสื่อมาใช้ในการจัดประสบการณ์การเรียนรู้ให้สอดคล้องกับแผนการจัดประสบการณ์ จะช่วยส่งผลให้เด็กได้รับการส่งเสริมพัฒนาการในทุก ๆ ด้านอย่างมีประสิทธิภาพ
	4. การจัดประสบการณ์การเรียนรู้ที่เน้นผู้เรียนเป็นสำคัญควรมีวิธีการจัดกิจกรรมที่หลากหลาย และควรมีการใช้สื่อและเทคโนโลยีให้เพิ่มขึ้น มีการวางแผนการวัดผลประเมินผลการเรียนรู้ร่วมกับผู้ปกครองและผู้มีส่วนเกี่ยวข้อง จะส่งผลให้ผู้เรียนมีพัฒนาการรอบด้านอย่างสมดุลและเต็มศักยภาพมากยิ่งขึ้น
	5.  ควรส่งเสริมครู เพื่อเข้ารับการอบรมเกี่ยวกับเทคนิคการสอนรูปแบบใหม่ ๆ เพื่อจะได้นำมาจัดประสบการณ์ทั้ง 4 ด้าน และรวมทั้งสื่อการเรียนการสอนที่ทันสมัย เหมาะสมกับวัยของเด็ก

แผนพัฒนาคุณภาพเพื่อยกระดับให้สูงขึ้น
	โรงเรียนบ้านนาทวีดำเนินควรจัดกิจกรรมการเรียนการสอน ที่เน้นเด็กเป็นสำคัญ ส่งเสริมการเรียนรู้อย่างต่อเนื่อง เพื่อเด็กทุกคนได้รับการพัฒนาอย่างเต็มศักยภาพตามวัยฝึกให้เด็กได้ลงมือกระทำด้วยตนเอง เช่น การทดลอง สังเกต ผ่านกิจกรรมบูรณาการเรียนปนเล่น โดยครูเป็นผู้คอยสนับสนุนอำนวยความสะดวกและการเรียนรู้ร่วมกับเด็ก ครูควรจัดประสบการณ์ที่เชื่อมโยงกับประสบการณ์เดิม ให้เด็กเลือกทำกิจกรรมอย่างอิสระ ตามความต้องการและความสนใจ ความสามารถตอบสนองวิธีการเรียนรู้ของเด็กเป็นรายบุคคล
	ครูควรจัดให้มีการประเมินพัฒนาการ ด้วยเครื่องมือและวิธีการที่หลากหลายไม่ใช้แบบทดสอบ วิเคราะห์ผลการประเมินพัฒนาการเด็ก  โดยเน้นการมีส่วนร่วมของผู้ปกครองให้มากขึ้น โดยผู้ปกครองมีส่วนร่วมในการส่งเสริมการเรียนรู้ของเด็ก
ทางโรงเรียนควรอบรมพัฒนาศักยภาพให้ครูได้รับความรู้ทางด้านการจัดกิจกรรมทั้ง 4 ด้าน โดยจัดให้ครูมีการอบรมความรู้ให้ทันสมัยอยู่เสมอ พร้อมควบคู่ไปกับการพัฒนาสื่อสารการเรียนการสอนที่มีคุณภาพ และนำไปใช้ได้จริง ควรส่งเสริมการใช้สื่อเทคโนโลยีในการจัดการเรียนการสอนทุกห้องเรียน 


สรุปผลการประเมินการดำเนินงานตามมาตรฐานการศึกษา เพื่อการประกันคุณภาพภายในของสถานศึกษา
ปีการศึกษา 2562  ระดับการศึกษาปฐมวัย (3 มาตรฐาน 14 ประเด็น)
	มาตรฐาน/ประเด็น
	ร้อยละ
	ระดับคุณภาพ

	มาตรฐานที่ 1  คุณภาพของเด็ก
	97.43
	ยอดเยี่ยม

	ประเด็นที่ 1  มีพัฒนาการด้านร่างกาย แข็งแรง มีสุขนิสัยที่ดี และดูแลความปลอดภัยของตนเองได้
	99.68
	ยอดเยี่ยม

	ประเด็นที่ 2  มีพัฒนาการด้านอารมณ์ จิตใจ ควบคุม และแสดงออกทางอารมณ์ได้
	99.05
	ยอดเยี่ยม

	ประเด็นที่  3  มีพัฒนาการด้านสังคม ช่วยเหลือตนเอง และเป็นสมาชิกที่ดีของสังคม
	99.21
	ยอดเยี่ยม

	ประเด็นที่ 4  มีพัฒนาการด้านสติปัญญา สื่อสารได้ มีทักษะการคิดพื้นฐาน และแสวงหาความรู้ได้
	91.78
	ยอดเยี่ยม

	มาตรฐานที่ 2 กระบวนการบริหารและการจัดการ
	90.20
	ยอดเยี่ยม

	ประเด็นที่ 1 มีหลักสูตรครอบคลุมพัฒนาการทั้ง 4  ด้าน  สอดคล้องกับบริบทของท้องถิ่น
	86.17
	ดีเลิศ

	ประเด็นที่ 2 จัดครูให้เพียงพอกับชั้นเรียน
	85
	ดีเลิศ

	ประเด็นที่ 3 ส่งเสริมให้ครูมีความเชี่ยวชาญด้านการจัดประสบการณ์
	95.67
	ยอดเยี่ยม

	ประเด็นที่  4  จัดสภาพแวดล้อมและสื่อเพื่อการเรียนรู้  อย่างปลอดภัย  และเพียงพอ
	91.33
	ยอดเยี่ยม

	ประเด็นที่ 5 ให้บริการสื่อเทคโนโลยีสารสนเทศและสื่อเพื่อการเรียนรู้เพื่อสนับสนุนการจัดประสบการณ์
	85
	ดีเลิศ

	ประเด็นที่ 6  มีระบบบริหารคุณภาพที่เปิดโอกาสให้ผู้เกี่ยวข้องทุกฝ่ายมีส่วนร่วม
	98
	ยอดเยี่ยม

	มาตรฐานที่ 3 การจัดประสบการณ์ที่เน้นเด็กเป็นสำคัญ
	84.24
	ดีเลิศ

	ประเด็นที่ 1  จัดประสบการณ์ที่ส่งเสริมให้เด็กมีพัฒนาการทุกด้านอย่างสมดุลเต็มศักยภาพ
	84.05
	ดีเลิศ

	ประเด็นที่ 2  สร้างโอกาสให้เด็กได้รับประสบการณ์ตรง  เล่นและปฏิบัติอย่างมีความสุข
	84.25
	ดีเลิศ

	ประเด็นที่ 3 จัดบรรยากาศที่เอื้อต่อการเรียนรู้ใช้สื่อและเทคโนโลยีที่เหมาะสมกับวัย
	84.25
	ดีเลิศ

	ประเด็นที่ 4 ประเมินพัฒนาการเด็กตามสภาพจริงและนำผลการประเมินพัฒนาการเด็กไปปรับปรุงการจัดประสบการณ์และพัฒนาการเด็ก
	84.50
	ดีเลิศ

	สรุปผลในภาพรวมทั้งสามมาตรฐาน
	90.63
	ยอดเยี่ยม












ภาคผนวก
-  ประกาศใช้มาตรฐานการศึกษาของสถานศึกษา/กำหนดค่าเป้าหมาย
-  ประกาศแต่งตั้งคณะกรรมการประเมินคุณภาพการศึกษาภายในสถานศึกษา  ปีการศึกษา 2562
	-  คำรับรอง การติดตาม ตรวจสอบและการประเมินคุณภาพตามมาตรฐานการศึกษาขั้นพื้นฐานเพื่อการ
   ประกันคุณภาพภายในของสถานศึกษา ปีการศึกษา 2562
-  ความเห็นชอบของคณะกรรมการสถานศึกษา
-  คำสั่งแต่งตั้งคณะกรรมการดำเนินการประกันคุณภาพภายในสถานศึกษา
แผนภูมิวงกลมแสดงวุฒิการศึกษาสูงสุดของครูและบุคลากรทางการศึกษาโรงเรียนบ้านนาทวี 





ต่ำกว่าปริญญาตรี	ปริญญาตรี	ปริญญาโท	3	46	33	
เปรียบเทียบผลพัฒนาการของเด็กระดับปฐมวัยระหว่างการศึกษา 2561 – 2562

ปีการศึกษา 2561	
ด้านร่างกาย	ด้านอารมณ์และจิตใจ	ด้านสังคม	ด้านสติปัญญา	96.97	94.44	95.45	83.84	ปีการศึกษา 2562	
ด้านร่างกาย	ด้านอารมณ์และจิตใจ	ด้านสังคม	ด้านสติปัญญา	99.05	96.68	97.63	75.36	



